
á 

irekr hét konungr er réð fyrir Svíþjóðu. Hann 
var kallaðr Eirekr hinn sigrsæli; hann átti Sigríði 
hina stórráðu, ok skildi við hana sakir óhæginda 
skapsmuna hennar, því at hun var kvenna stríð- 
lyndust um alt þat er við bar; hann gaf henni 
Gautland; þeira son var Óláfr svenski. Í þann 
tíma réð Hákon jarl fyrir Noregi, ok átti margt 
barna, enn frá einni hans dóttur munu vér nokkut 
Segja, þeiri er Auðr hét.  Eirekr konungr átti ok 
dóttur, er eigi er nefnd; hennar bað sá höfðingi af 
Svíþjóð, er Áki hét, enn konungi sýndist varboðit 
at gifta ótígnum manni dóttur sína; litlu síðar bað 
hennar einn fylkiskonungr austan úr Garðarfki, ok 
sýndist konungi at gifta honum meyna, ok fór hun 
með honum austr í Garðaríki. Nokkuru síðar kom 
Áki þar á óvart ok drap konunginn, enn hafði í 
burt með sér konungs dóttur ok heim í Svíþjóð, ok 
gerir brúðkaup til hennar; at þessu ráði bundust 
átta höfðingjar með Áka, ok sitja þar um hríð undir 
reiði konungs, því at konungr vildi ekki berjast við 
þá eðr gera svó mikit mannspell innanlands á sín- 


um mönnum. Þau Áki áttu í son er Eymundr hét. 

ræði; konungr tók því vel, ok nú er svó var komit, 
biðr Eirekr konungr Auðar, dóttur Hákonar jarls 
úr Noregi; var þeim málum vel svarat ok lét jarl 
sér þó þykkja betra, ef hann léti eigi nauðmág sinn 
sitja jafnhátt sér í Svíþjóð. Nú var konunni heitit; 
ok ákveðin brullaupsstefna, ok nú fara orð af nýju 
í millum þeira Áka ok konungs, ok býðr Áki kon- 
ungi sjálfdæmi fyrir utan sektir ok sættast at því. 
Konungr býst nú við brúðkaupi sínu ok býðr til 
höfðingjum innanlands, ok nefnir fyrstan til Áka 
mág sinn ok þá átta höfðingja, er honum fylgdu. 


II. At ánefndum degi kom Hákon jarl af Noregi 
til Svíþjóðar ok verðr þar mikit fjölmenni at Upp- 
sölum, því at þar vóru allir hinir beztu menn úr 
Svíþjóð. Þar vóru margir skálar ok stórir fyrir því 
at þar vóru margir höfðingjar fjölmennir saman 
komnir, þó at Áki væri fjölmennastr, þegar leið 
Eirek konung ok Hákon jarl; því yar Áka sá skáli 
búinn, er mestr var annarr; ekki var dóttir kon- 
ungs þar né son þeirra, því at ótrúlegt þótti vera 
boð konungs. Nú sitja menn að boði um hríð með 
mikilli gleði ok kæti; öndverða veizluna hafði Áki 
mikil varðhöld á sér, enn því minni sem meir leið 
á brullaupit, þar til at ein nótt var eftir veizlunnar, 
þá kemr Eirekr konungr at þeim óvörum ok drap 
þá átta höfðingja, er at mótgangi höfðu „verit við 
konung ok einn veg Áka. Eftir þetta sleit veizl- 
una; fór Hákon jarl til Noregs, ok hverr til sinna 
heimkynna. þessi ráð kenna sumir menn Hákoni 
jarli, enn sumir segja, að hann væri sjálfr at drápi 
þeira. Nú kastar konungr sinni eigu á allar jarðir 
ok lausafé þat, er þeir átta höfðingjar höfðu átt. 


v 

Hann hafði heim til sín Eymund ok móður hans. 
Eymundr vex upp með konungi í góðri virðingu, 
þar til at Eirekr konungr andaðist; síðar tók Óláfr 
ríkit ok helt hinni sömu virðingu við Eymund, sem 
faðir hans hafði gert; enn er Eymundr var rosk- 
inn, þá mintist hann harma sinna, því at hann sá 
hvern dag sínar eigur fyrir augum sér, ok þóttist 
sviftr allri sæmd, því at konungr tók alla skatta af 
eignum hans. Óláfr konungr átti dóttur, er Ingi- 
gerðr hét; þau Eymundr unnust mikit fyrir frænd- 
semis sakir, því at hun var vel at sér um alla hluti; 
Eymundr var mikill maðr vexti ok raminr at afli ok 
hinn bezti riddari. Eymundr hugsar nú sitt mál, ok 
þótti seinleg leiðrétting sinna harma, ok þótti betra 
at bíða bráðan dauða enn lifa við skemd; verðr nú 
þat hans ráð, at þá er hann varð varr við at tólf 
menn af hirð konungs höfðu farit eftir skatti í þau 
heruð ok ríki, er faðir hans hafði átt, þá ferr hann 
með tólf menn á þann skóg, er leið þeira lá konungs 
manna, ok börðust þeir þar ok varð þat harðr bar- 
dagi með þeim. Þenna dag hinn sama fór Ingigerðr 
eftir þeim skógi ok fann þá alla líflátna nema Ey- 
mund, ok var hann þó mjök sárr; síðan lét hun 
leggja hann í vagn sinn ok ók honum með sér ok 
lét græða hann á laun. Enn þá er Óláfr konungr 
frá þessi tíðindi, kvaddi hann þings ok gerði Ey- 
mund sekan ok útlægan úr öllu sínu ríki; ok er 
Eymundr var heill orðinn, þá fekk Ingigerðr hon- 
um skip á laun ok leggst hann í hernað ok verðr 
gott til fjár ok manna. 





1lI. Nokkurum vetrum síðar bað sá konungr 
Ingigerðar, er Jarizleifr hét ok réð fyrir Garðaríki; 
hun var honum gefin ok fór hun austr með honum. 

Enn er Eymundr spurði þau tíðfndi, þá ferr hann 
austr þangat, ok tekr J arizleifr konungr vel við hon- 
um ok þau Ingigerðr, því at þá var ófriðr mikill í 
Garðaríki; því at Burizleifr bróðir Jarizleifs kon- 
ungs gekk á ríkit. — Við hann átti Kymundr fimm 
bardaga, enn í hinum síðasta var Burigleifr hand- 
tekinn ok blindaðr ok færðr konungi; þar fekk hann 
of fjár í gulli ok silfri ok margs konar gersimum ok 
góðum gripum. Þá sendi Ingigerðr mann á fund 
Óláfs konungs föður síns, ok beiddi at hann gæfi 
upp jarðir þær, sem Eymundr átti, ok væri þeir 
sáttir, heldr enn hann ætti hers vón at honum, ok 
mátti svó kalla at þat lof fengist. Á því meli var 
Eymundr í Hólmgarði ok háði oft bardaga ok hefir 
sigr í öllum, ok vann aftr mikit skattland undir 
konunginn. þá fýsti Eymund að vitia eigna sinna 
ok hefir mikit lið ok vel búit, því at hvórki skorti 
til fé né vópn. Nú fór Eymundr úr Garðaríki með 
mikilli sæmd ok virðingu af allri alþýðu ok kemr 
nú til Svíþjóðar ok sezt að ríki sínu ok eignum ok 
brátt aflar hann sér kvónfangs ok fær ríks manns 
dóttur, ok gat hann við henni einn son, er Ingvarr 
hét. Þetta frá Óláfr Svíakonungr, at Eymundr var 
við land kominn með miklu liði ok nógum fjárhlut 
ok hafði sent í þau ríki, er átt hafði faðir hans ok 
þeir átta höfðingjar, ok þótti honum mikils um vert 
enn treystist þó eigi at at gera, því at hvern dag 
heyrir hann mörg stórræði frá Eymundi sögð, ok. 
sitja nú hvórir um kyrt, því at hvórgi vill til hneigja 
við annan. Eymundr sitr nú í ríki sínu, skipar því 
ok stýrir sem konungar eru vanir, ok æxlar ríki 
sitt, því at hann gerðist fjölmennr; hann lét reisa 
sér höll mikla ok búa veglega, ok heldr þar borð 
hvern dag með miklu fjölmenni, því at hann hafði 

marga riddara ók nógan skipaher;- sitr hann nú um 
kyrt. Vex Engvarr nú upp heima með föður sínum, 
þar til at hann var níu vetra gamall, þá bað Ing- 
varr föður sinn að fara á fund konungs ok annarra 
höfðingja í Svíþjóð; hann leyfði honum at: fara ok 
bjó ferð hans með sæmd. Ingvarr tók hjálm föður 
síns, er hann átti beztan; hann var gullroðinn ok 
settr gimsteinum, ok sverð gullbúit, ok márgar hafði 
hann aðrar gersimar. Fór Ingvarr nú með fimtánda 
mann frá feðr sínum, ok vóru allir þeira hestar 
brynjaðir ok svó þeir sjálfir, ok skjaldaðir, ok höfðu 
gylta hjálma ok öll vópn gulli búin ok silfri, ok við 
svó búit lið ferr hann austan eftir Svíþjóð; spyrst 
nú víða til ferðar hans ok sækja herforingjar víða í 
mót honum ok bjóða honum til veizlu; hann þektist 
þat, ok gefa þeir honum góðar gjafir, enn hann 
þeim. Nú ferr Ingvars frægð víða um Svíþjóð ok 
kemr til eyrna Óláfi konungi. Hann átti son þann, 
er Önundr hét, ok var hit vænsta mannsefni ok 
eigi fjarri jafnaldri Ingvars, hann bað föður sinn at 
Íara á mót Ingvari frænda sinum ok fagna honum 
með sæmd, ok þá hann þat er hann bað ok fór í 
mót Ingvari með mikilli sæmd ok varð þar fagna- 
fundr mikill. Síðan fara þeir til konungs fundar, 
ok gekk hann í mót þeim ok fagnaði þeim vel ok 
Ingvari ok leiðir hann í höll sína ok setti hann hit 
næsta sér ok bað hann lengi með sér vera velkoiminn 
ok alt hans föruneyti. Hann kvezt þar mundu 
dveljast um hríð. Síðan berr hann fram þá gripi, 
er fyrr var getit: hjálminn ok sverðit, ok mælti svó: 
„þessar gjafir sendir faðir minn þér til styrks friðar 
ok fastrar vináttuc. Konungr tók þakksamlega við 
gripunum, énn kvað Eymund eigi sér sent hafa. Þar 
var Ingvarr þann vetr allan, ok var bezt virðr allra 

manna af konungi. At vori bjóst Ingyarr til heim- 
ferðar ok Önyundr með honum ; þá gaf konungr 
Ingvari góðan hest ok söðul gyltan ok:skip fagrt. 
Nú ferr Ingvarr ok Önundr á burt með góðu yfir- 
læti af Óláfi konungi, ok fara nú til Eymundar; ok 
er þeir koma á bæ Eymundar, þá var honum sagt, 
hverir komnir vóru; enn hann lét eigi sem hann 
héyrði. Nú koma þeir at höllinni, ok vildi Önundr 
af baki stíga, enn Ingvarr bað þá ríða í höllina; 
þeir gera nú svó, at þeir ríða alt innar fyrir hásæti 
Eymundar. Hann heilsar þeim vel ok spyrr tíð- 
inda eðr hví þeir dirfist at fara með svó miklum 
styr, at ríða í höll hans. Þá svarar Ingvarr: þá 
ek kom til Óláfs konungs, gekk hann í móti mér 
með alla hirð sína ok fagnaði mér vel ok virðulega, 
enn þú vilt nú onga sæmd gera hans syni, er hann 
sækir þik heim; nú vittu, at fyrir þetta reið ek í 
höll þínac. Þá spratt Eymundr upp ok tók Önund 
í fang sér af hestinum ok kysti hann ok setti niðr 
hjá sér, ok kvað alla skyldu honum þjóna innan 
hallar. Síðan færði Ingvarr gjafirnar föður sínum, 
þær er hann sagði, at Óláfr konungr hefði sent hon- 
um til fasts friðar: er þat hestr ok söðull ok skip. 
Þá sagði Eymundr at Óláfr konungr hafði eigi hon- 
um sent, enn þó lofaði hann mjök at hann hafði 
svó virðulegar gjafir fengit Ingvari. Var Önundr 
þar þann vetr; enn at vóri bjóst hann heim at fara 
ok Ingvarr með honum; þá gaf Eymundr Önundi 
hauk þann, at gullslitr var á fjöðrum, ok fara þeir 
burt við svó búit. ok koma á fund Óláfs konungs ok 
íÍagnar hann þeim vel ok verðr feginn þeira aftr- 
kvómu; þá færði Önundr honum haukinn ok kvað 
Eymund hafa hann sendan honum; þá roðnaði kon- 
-ungr ok kvað Eymund hafa mátt nefna sik, þá hann 

gaf haukinn, senn þó kárin vera, at hann hafi þat 
hugata: Nokkuru síðar kallar hann til sín Önand 
ok Ingvar''ok mælti: „Nú skulu: þit fara aftr ok 
færa Eyrnundi þat ér ek gef honum, enn þat er 
merki, því at ek hefi eigi svó aðrar dýrlegar gjafir 
at gefa honum sem þessi er; þat fylgir því, at sá 
mun jafnan sigr hafa, er þat er fyrir borit, ok skal 
þetta vera sáttarmerki vór á milli. Nú fara þeir 
aftr ok færðu Iíymundi merkit með vingjarnlegum 
orður konungs.  Eymundr tók þakksamlega við 
gjöf konungsins ok kvað þá skjótt skyldu aftr fara 
ok bjóða Óláfi konungi til sín ok mæla svó: >Ey- 
mundr þjón þinn býðr þér til veizlu með góðvilja ok 
kann þökk at þú farirc. þeir fóru ok fundu Óláf 
konung ok sögðu honum boð Eymundar; þá varð 
Óláfr konungr harðla feginn ok fór með miklu fjöl- 
menni. Eymundr tók vel við honum ok með mik- 
"illi sæmd ok mæltu þeir til fastrar vináttu með sér 
ok heldu vel. Síðan fór konungr heim með góðum 
gjöfum, ok var Ingvarr jafnan með konungi, því at 
hann unni honum eigi minna enn sínum syni. Ing- 
varr var mikill maðr vexti, vænn ok sterkr ok bjart- 
litaðr, vitr ok málsnjallr, mildr ok stórgjöfull við 
sína vini, enn grimmr við sína óvini, kurteis ok 
hinn harðlegsti í öllu viðbragði, svó sem vitrir menn 
hafa honum til jafnat um atgervi við Styrbjörn 
frænda sinn eðr Óláf konung Tryggvason, sem fræg- 
astr maðr hefir verit ok mun vera á Norðrlöndum 
um aldr ok ævi bæði fyrir guði ok mönnum. " 


IV. Þá er þeir frændr vóru frumvaxta, Önundr 
ok Ingvarr, var sú þjóð í missætti við Óláf konung, 
er Seimgaler heita ok höfðu ekki skatt goldit um 
hríð. þá sendi Óláfr konungr Önund ok Ingvar 


10 INGVARS SAGA, VÍÐFÖRLA, 


með þrimr skipum at heimta skatt; koma þeir við 
land ok stefna þing við landsmenn ok heimtu þeir 
skatt af konungi þeira; sýndi Ingvarr.þar mikla at- 
gervi í sinni málsnild, svó at. konungi ok mörgum 
öðrum sýndist ekki annat. ráð enn gjalda skattinn 
sem til var kallat, fyrir utan þrjá höfðingja þá, er 
eigi vildu fylgja konungs ráði ok bönnuðu at gjalda 
skattinn ok drógu lð saman. Enn er konungrinn 
heyrði þeira tiltekjur, bað hann þá Önund ok Ing- 
var berjast við þá ok fekk þeim lið. þeir börðust 
ok varð þar mikit mannfall áðr þeir flýðu höfðingj- 
arnir; í þeim flótta var sá tekinn, er mest hafði í 
móti staðit at skattinn skyldi gjalda ok festu þeir 
hann upp, enn tveir kvómust undan. Þeir tóku þar 
miklar eigur at herfangi ok heimtu út skatta alla, 
ok fara við svó búit aftr til fundar við Óláf konung 
ok færðu honum mikinn fjárhlut í gulli ok silfri ok 
góðum gripum, ok hafði mikit aukizt virðing Ingvars 
í þessi ferð, svó at konungr setti hann yfir aðra 
höfðingja í Svíþjóð. Ingvarr tók sér frillu ok gat 
við henni son þann, er Sveinn hét. Með þessi virð- 
ingu var Ingvarr með Óláfi konungi þar til at hann. 
var tvítugr; þá ógladdist hann svó, at hann kvað 
aldri orð frá munni; á því þótti konungi mikit mein 
ok spyrr hvat veldr. Ingvarr svarar: „Ef þér þykkir 
mein at ógleði minni ok þú vilt mér svó vel sem þú 
lætr, þá gef mér konungsnafn með tígnc. Konungr 
svarar: „Hverja hluti aðra sem þú beiðir í tígn eðr 
fjárhlutum mun ek gera, enn þetta má ek eigi, því 
at ek“ er eigi vitrari vórum frændum ok eigi kann 
ek betr enn vórir fyrri frændre. þessi hlutr varð 
þeim til sundrþykkis, Því at Ingvarr bað ál 
a ok fekk eigi. 


Er fg 43 að Br a 

' V. Bá bjóst Ingvarr úr landi, at leita sér:útlends 
ríkis, ok valdi sér Hið úr landi ok þrjá tigi skipa öll 
alskiput. Þetta frá nú Óláfr konúfigr, at: Ingvar 
var ferðar búinn ok sendi ménn á funð Ingvars ok 
bað hann dveljast ok þiggja kohungs nafn. Ingvart 
kvazt' þat mundu þegit hafa, ef þess hefði kosté 
verit, enn kvezt nú búinn at sigla þegar. byr gefr. 
Litlu síðar sigldi Ingvatr úr Svíþjóð með þrjá tigi 
skipa ok lögðu eigi fyrr seglin enn þeir kvómu í 
Garðaríki, ok tók Jarizleifr konungr við honum með 
mikilli sæmd. þar var Ingvarr þrjá vetr ok nam 
þar margar tungur at tala. . Hann heyrði umræðu 
á því, at þrjár ár fellu austan um Garðaríki, ok var 
sú mest sem í miðit var; þá fór Ingvarr víða um 
Austrríki ok frétti, ef nokkur maðr vissi, hvaðan sú 
á felli, enn engi kunni þat at segja. Þá bjó Ingvarr 
ferð sína úr Garðaríki, ok ætlaði at reyna ok kanna 
lengd ár þessarar; hann lét byskup vígja sér boljárn 
ok tinnu. Fjórir menn eru nefndir með Ingvari til 
ferðar: Hjálmvígi ok Sóti, Ketill, er kallaðr var 
Garða-Ketill, hann var íslenzkr, ok Valdimar. 
Eftir þat heldu þeir í ána með þrjá tigi skipa, ok 
snýr Ingvarr stöfnum í austr ok lagði ríkt við at 
engi skyldi á land ganga utan hans leyfi; enn ef 
nokkur færi, þá skyldi sá láta hönd eðr fót; maðr 
skyldi vaka um nótt á hverju skipi. þá er þeir 
höfðu farit nokkura hríð eftir ánni, er frá því sagt, 
at Ketill átti vörð at halda eina nótt, ok þótti hon- 
um langt þá er alþýðan svaf, ok forvitnaði hann á 
land at ganga at sjást um ok varð gengit lengra enn 
hann ætlaði; hann nam staðar ok hlýddist um; 
hann sá fram fyrir sik hús eitt hátt ok gekk þangat 
til ok inn í húsit, ok þar sá hann silfrketil yfir eldi 
ok þótti undarlegt; hann tók ketilinn ok rann á leið 

töl skipa,;. ok;at þann hafði farit um. hríð, sá hann 
á bak 'sét ógurlegan nsa hlaupa „eftir. sér. Ketill 
gæðir þá, ferðinni, ok. dró þó saman. með. þeim; 
Hann sstr í niðr ketilinu ok tók úr höðduna, ok 
hleypr' þá sem hann má ok. sér þó aftr, stundum ; 
bann sér at risinn nemr staðar er hann kemr. ab 
kátlinum, gengr hann stundum at honum enn stund- 
ui frá, tók: þó: upp loksins ketilinn. ok gekk til 
hússins, enn Garða:Ketill gekk til skipa ok braut 
sundr hödduna ok lagði í fatakistu sína. Enn um 
morguninn, er menn vöknuðu, þá sáu menn slóð 
lggja frá skipunum, því at dögg hafði fallit, ok 
sögðu Ingvari. Hann bað Ketil segja, ef hann hefði 
þar farit, því at hann kvað angvan annan til, ok 
kvezt eigi mundu drepa hann, ef hann segði hit 
sanna til; hann sagði, ok bað sér líknar fyrir óhlýðni 
ok sýndi honum hödduna. Ingvarr bað hann eigi 
oftar svó gera ok sættust at því. Síðan sigldu þeir 
marga daga ok um mörg heruð ok þar til er þeir 
sáu annan sið ok lit á dýrum, ok af því skildu þeir 
"at þeir fjarlægðust sín heruð eðr lönd. Einn aftan 
sáu þeir langt frá sér sem hálft tungl stæði á jörð- 
unni; um nóttina eftir helt Valdimarr vörð; hann 
gengr á land til þess staðar, er þeir höfðu (þetta) séð. 
Hann kom at þar sem upphæð varð fyrir honum, sú 
er gullslitr var á ok sá hann hvat því olli, því at þar 
var alt þakit ormum, enn fyrir því at þeir svófu, þá. 
rétti hann spjótskefti sitt þar til sem einn gullhringr 
var ok dró hann at sér; þá vaknaði einn yrmlingr 
ok vakti sá þegar aðra hjá sér, unz Jakúlus var 
vaktr; þá skundar Valdimarr til skipa ok sagði 
Ingvari hit sanna alt. Nú bað Iogvarr menn við 
búast orminum ok leggja skipunum til annarar 
hafnar um þvera ána, ok svó gera þeir. Síðan sjá 

þeir hræðilegar dréka fljúga þangat yfir ána; margir 


' fálust fyrir hræðslu sakir, ok er Jakulus kom yfir 

skip þat sem prestar tveir stýrðu, þá spjó hann svó 
eitri at bæði týndust skip ok menn; síðan fló hann 
aftr yfir þvera ána til sinna stöðva.  Bíðan ferr 
Ingvarr marga daga eftir ánni; þá hófust upp borgir 
ok stórar bygðir, ok þá sjá þeir ágæta borg; hun 
var ger af hvítum marmarasteinum. Enn er þeir 
nálguðust borgina, þá sá þeir mikinn fjölda kvenna 


í ok karlmanna; þeim þótti mikils um vert fegrð þá 


=--"Ó-- 


sem þar var ok kvenna kurteisi, því at margar vóru 


 ágætlegar sýnum; þó bar ein af öllum bæði fyrir 


' búnaðar sakir ok fegrðar; sú hin virðulega kona 
" teiknaði þeim Ingvari at þeir sækti fund hennar; 
„ þá gekk Ingvarr af skipi ok á fund þeirar hinnar 
' tígulegu konu. Hun spurði hverir þeir væri eðr 
„ hvert þeir gerðist, enn Ingvarr svarar gngu, því at 

hann vildi freista ef hun kunni fleiri tungur at tala, 
ok svó reyndist at hun kunni at tala rómversku, 
þýversku, dönsku ok girzku, ok margar aðrar, er 
gengu um Austrveg. Enn er Ingvarr skildi hana 
þessar tungur mæla, þá sagði hann henni nafn sitt 
ok spurði hana at nafni ok hverrar tígnar hun væri. 
„Ek heiti Silkisife, sagði hun, „ok em ek drotning 


| þessa lands ok ríkise; þá bauð hun Ingvari til borg- 

ar með sér ok öllu liði hans; hann þá þat, enn 
borgarmenn taka skip þeira með öllum reiða ok báru 
upp undir borgina. Ingvarr bjó eina höll öllu liði 
sínu ok lukti hana vannlega, því at fult var af blót- 
skap alt umhverfis. Ingvarr bað þá við varast alt 
' samneyti heiðinna manna ok öllum konum bannaði 
hann at koma í sína höll utan drotningu.  Nokk- 
„urir menn gáfu lítinn gaum at hans máli, ok lét 


- hann þá drepa, ok síðan treystist engi at brjóta þat 
2 

er hann bauð. Þann vetr var Ingvarr þar í góðu 
yfirlæti, því at drotning sat hvern:dág á tali við 
hann ok hennar spekingar, ok sagði hvórt þeirá öðrí 
mörg tíðindi. Jafnan sagði Ingvarr henni af al- 
mætti guðs ok fell henni vél í skap sú trúa. Svó 
unni hun mikit Ingvari, at hun bauð honum at 
eignast alt ríkit ok :konungs hafn; ok sjálfa sik; 
gaf hun at lyktum í hans vald, ef hann vildi þar 
staðfestast; enn hann kvezt fyrst vilja rannsaka, 
lengd árinnar ok þiggja þann kost síðan. Þá er 
voraði, bjóst Ingvarr burt, enn bað drotningu heila, 
sitja með sínu fólki. Ingvarr fór þar til eftir ánni 
at hánn kemr at forsi miklum ok þröngum gljúfrum; 
þá vóru hávir hamrar, svó at þeir drógu upp í fest- 
um skip sín; síðan drógu þeir þau aftr á ána ok 
fór svó lengi at þeir urðu við ekki varir; enn er á 
leið sumarit, sáu þeir fjölda skipa róa í mót sér; 
þau vóru öll kringlótt ok umhverfis árar fyrir borð- 
um; þeir lögðu svó í mót, at Ingvarr átti einskis 
kost nema bíða í stað, því at svó fóru skip þeira, 
sem fugl flygi; enn áðr enn þeir fundust, reis einn 
maðr upp úr þessu liði, sá var skrýddr konungs 
skrúða ok mælti margar tungur. Ingvarr þagði við; 
þá mælti hann nokkur orð á grísku.  Ingvarr 
skildi at hann hét Júlfr ok var úr borginni Hélio- 
polim; ok er konungr vissi nafn Ingvars ok hvaðan 
hann var kominn, eðr hvert hann gerðist at fara, 
þá bauð hann honum með sér til sinhar borgar 
vetrarlangt. Ingvarr lét sér eigi hæfa at dveljast 
ok neitaði. Konungr skyldi hann þá til þarvistar 
þann vetr. Ingvarr kvað svó vera skyldu. Þá fóru 
þeir til með lið sitt til hafnar ok gengu á land ok 
til borgarinnar, ok er þeim varð aftr litit, sáu þeir 
at borgarmeun báru skip þeira á herðum sér upp 

undir borgina þar ér læsa mátti. Þar sáu þeir um 
öll stræti mikinn blótskap. Ingvarr bað sína menn 
vera bænrækna ok trúfasta; eina höll gaf Júlfr 
þeim; ok þann vetr geymdi Ingvarr svó sína menn 
at engi 'spiltist af kvenna viðskiftum eðr öðrum 
heiðnum dómi; enn þá er þeir fóru nauðsynja sinna, 
gengu. .þeir alvópnaðir ok læstu höllina á meðan; 
engi maðr skyldi þar inn koma nema konungr; 
hann sat hvern dag á tali við Ingvar, ok sagði hvórr 
þeira öðrum mörg tíðindi úr sínu landi ný eðr forn. 
Ingvarr spurði ef hann vissi hvaðan á sú felli, enn 
Júlfr kvezt þat vita með sannleik, at hun fell súr 
uppsprettu þeim, er vér köllum Lindibelti; þaðan 
fellr ok önnur til Rauðahafs, ok er þar mikill svelgr, 
sá er Gapi er kallaðr; á milli sjóvar ok árinnar er 
nes þat, er Siggeum heitir; áin fellr skamt áðr hun 
fellr af bjargi í Rauðahaf, ok köllum vér þar enda 
“ heims; enn í þessi ánni, er þú hefir farit eftir, liggja 
úti illgerðamenn á stórum skipum, ok hafa öll skipin 
hulin reyri, svó at menn hyggja þat eyjar ok hafa 
alls konar. vópn ok skoteld, ok meir eyða þeir 
mönnum með eldi enn vópnum:. Enn borgarmönn-. 
um þótti konungr sinn einskis gá þess er þeir þurftu 
fyrir Ingvar, ok heituðust at reka hann af ríkinu 
enn taka sér annan konung; ok er Ingvarr heyrði 
þetta, bað hann konung gera vilja lýðs síns; hann 
gerði svó.' „Konungr bað Ingvar at hann veitti 
honum lið að berjast við bróður sinn; hann var þeira 
máttkari ok; veitti mikinn ójafnað bróður sínum.. 
Ingvarr hét Hhðveizlu er hann færi aftr. 


VI. „ Át liðnum vetri heldr Ingvarr liði sínu öllu 
heilu úr ríki Júlfs, ok er þeir höfðu farit um stund, 


kvómu þeir at forsi einum: miklum; af honum stóð 
2* 

stormr svó mikill, at þeir urðu at landi at leggja, 
enn er þeir kvómu at landi, sáu þeir spor ógurlegs 
risa; þat var átta feta langt; þar vóru svó hávar 
hamrar at þeir máttu eigi í festum upp draga skipin. 
þeir lögðu fram með björgunum skipum sínum, þar 
sem af sveif ánni ok strguminum; var þar hlið lítit 
á björgunum, ok gengu þeir þar á land ok var þar 
sléttlent ok blautlent. Ingvarr bað þá fella við ok: 
gera, graftól ok svó gerðu þeir; tóku síðan at grafa, 
enn mældu dýpt ok breidd díkisins þaðan frá er 
áin skyldi á hlaupa; at þessu vóru þeir svó at mán- 
uðum skifti, áðr þeir máttu þar skipum fara, ok 
er þeir höfðu lengi farit, sá þeir hús eitt ok hræði- 
legan risa hjá, svó illilegan, at þeir hugðu at fjand- 
inn væri; þeir urðu mjök hræddir ok báðu guð sér 
miskunnar; þá bað Ingvarr Hjálmvíga syngja sálma 
guði til dýrðar, því at hann var klerkr góðr, ok hétu 
sex dcægra föstu með bænahaldi. Síðan gekk risinn 
burt frá húsinu annan veg með ánni, enn er hann 
var burtu, þá gengu þeir til hússins ok sáu þar 
rammlegt virki; ok er þeir gengu í húsit, sáu þeir 
at einn stólpi helt því upp; hann var smíðaðr ór 
leiri; síðan tóku þeir at höggva stólpann umhverfis 
alt við jörðina, þar til at alt húsit skalf, þegar þeir 
hristu. .Ingvarr bað þá taka stóra steina ok bera, 
til hússins; þeir gerðu svó; enn:et aftnaði, bað Ing- 
varr þá ganga í virkit ok fela sik í reyr; ok er á, 
leið kveldit, sáu þeir risann koma ok hafði marga; 
menn undir belti sér festa; hann byrgði vandlega, 
virkit ok svó húsit; síðan mataðist hánn; enn. ert 
stund leið, forvitnuðust þeir, hvat hann hafðist at 
ok heyrðu til hans hryt mikinn; þá bað Iugvarr í 
burtu taka steina þá sem þeir. höfðu þangat borit 
ok börðu stólpann, svó at. ofan fell húsit; risinn 

brauzt um. fast,; svó at undan komst; annarr fótr 
hans; þá gekk -Ingvarr til ok hans. förunautar ok 
hjuggu af risanum fótinn með bolaxum, því at. hann 
var harðr.sem tré; ok ar því var lokit, skildu þeir 
at hann yar dauðr, þeir drógu fótinn til skips ok 
söltuðn í hvíta salti... Þeir fóru nú þar til at ánni 
skýtr í sundr ok sjá þar. fimm eyjar hbrærast ok fara 
á mót þeim. Íngvarr bað menn sína við búast; 
hann lét taka eld með vígðu eldsvirki; brátt. kom at 
þeim ein eyin ok veitti þeim harða grjóthríð, enn 
er víkingar fundu at fast var fyrir, þá tóku þeir at 
blása smiðbelgjum at ofni þeim sem eldr var í, ok 
varð af því mikill gnýr; þar stóð ok ein eitrtrumba 
ok úr henni fló éldr mikill á eitt skipit, ok brann 
þat á lítilli stundu svó at alt varð at fölska; enn 
er Ingvarr sá þetta, harmaði hann skaða sinn ok 
bað færa sér tundr með vígðum eldi; síðan bendi 
hann upp boga sinn ok lagði ör á streng ok lét 
“ koma á örvaroddinn tundrit með vígðum eldi; enn 
sú ör fló af boganum með eldinn í trumbuna, þá 
er stóð úr ofninum, ok snýst eldrinn á sjálfa heið- 
ingja ok brann á augabragði eyin með öllu saman, 
mönnum ok skepnum; ok eru (nú) allar eyjarnar at 
komnar; enn þegar Ingvarr heyrði smiðbelgjablástr- 
inn, skaut hann vígðum eldi ok eyddi svó því djöf- 
ulsfólki með guðs fulltingi at þat varð at ongu utan 
fölska. Litlu síðar kom Ingvarr til þeirar upp- 
sprettu, er áin fell af; þar sáu þeir dreka þann, at 
slíkan höfðu þeir eigi fyrr séð fyrir vaxtar sakir ok 
mikit gull liggja undir honum; þeir lendu þar skamt 
í frá ok gengu allir á land upp ok kvómu þar at 
sem drekinn var vanr at skríða til vatns; sú gata 
var harðla breið; þá bað Ingvarr at þeir sæði salti 
. eftir götunni ok draga þangat risafótinn, ok kvezt 

þat ætla, at þar mundi drskinn dveljast um hríð. 
þeir vóru nú hljóðir ok leituðu sér hælis; enn er 
sú tíð var' komin, at drekinn var vanr at skríða 
til vatns, ok er hann kom á götuna, sá hann at 
salt var á götunni fyrir honum ok tók hann at 
sleikja, ok er hann kom þar sem risafótrinn lá, 
svalg hanu þegar; hann var nú léngr á veginum 
enn hann átti vanda til, því at: þrisvar hvarf hann 
aftr at drekka þá hann var miðleiðis; enn Ingvarr 
ok föruneyti hans fór til bælis drekans ok sáu þar 
mikit gull ok svó heitt sem nýrunnit í afli; síðan 
hjuggu þeir af staupinu með bolsxum ok var þat 
of fjár er þeir fengu þar. þá sáu þeir at drekinn 
nálgaðist; snoru þeir á brott með mikit fé ok fálu 
þat; þar var reyri vaxit. Ingvarr bað þá ekki for- 
vitnast um drekann; þeir gerðu sem hann bauð, 
utan fáir menn stóðu ok sáu at drekinn varð illa 
við skaða sinn; hann reistist á sporðinn ok lét sem 
þá maðr blístrar ok sngrist í hring á gullinu: þeir 
Sögðu slíkt er þeir sáu ok fellu síðan dauðir niðr. 


VII. Eftir þenna atburð fóru þeir Ingvarr á 
burt ok könnuðu nes þat, er þeir vóru við komnir; 
þeir fundu þar einn kastala ok sáu þar í standa 
mikla höll; ok er þeir kvómu í höllina, sáu þeir 
hana vel innan búna ok fundu þar mikinn fjárhlut 
ok margar gersimar. þá spurði Ingvarr, ef nokkur 
vildi þar eftir verða um nóttina ok vita hverra tíð- 
inda hann kynni víss at verða. Sóti kvezt þat eigi 
Spara; enn er aáftnaði, fór Ingvarr með lið sitt til 
skipa, enn Sóti fal sik einhversstaðar; enn er síð 
var orðit, sýndist honum djöfull með manns ásjónu 
ok mælti: „„Siggeus hét maðr, styrkr ok máttugr ; 
hann átti þrjár dætr; þeim gafehann mikit gull; 

enn er hann dó var hanni grafinn sam.'nú sáu þér 
Arekann, enn eftir hann dauðan fyrinnunda hin 
elzta sínum systruin gulls ok: gereima;: hun spilti 
sér sjálf; hennar dæmi hafði önnur systirin; hin 
þriðja lifði þeira lengst ok tók arf eftir föður sinn 
ok forræði þessa staðar eigi at eins meðán hun lifði; 
hun gaf nesinu nafn ok kallaði Siggeum; hun skip- 
ar hverja nótt höllinni með fjölda djöfla, ok em ek 
einn af þeim sendr at segja: þér tíðindi, énn drekar 
átu hræ konungs ok dætra hans, enn sumir ménn. 
ætla at þau sé at drekum örðin. Þat skaltu vita, 
Sóti, ok segja konungi yðrum Ingvari, at Haraldr 
Svíakonungr fór fyrir löngu þessa leið, ok fórst hann 
í Rauðahafs-svelg með sínu föruneyti, ok er hann 
nú kominn hér til forráða; ok til vitnis sögu minn- 
ar er hér varðveitt merki hans í höllinni, ok skal 
Ingvarr þat með sér hafa ok senda þat til Svíþjóð- 
ar, til þess at þeir gangi eigi duldir, hvat af konungi 
þeira er orðit; þat skaltu ok segja Ingvari, at hann 
mun í þessi ferð deyja með miklum hluta liðs síns, 
enn þú, Sóti, ert fanglátr ok trúlauss, ok því skaltu 
með oss eftir dveljast, enn Ingvarr mun hjálpast af 
trú þeiri er hann hefir til guðsc Þá þagnaði djöf- 
ullinn er hann hafði þetta mælt; alla náttina var 
þar þyss mikill; enn er morgnaði, kom Ingvarr þar, 
ok sagði Sóti honum þat, er hann hafði séð ok heyrt, 
ok er Sóti hafði lokit sinni frásögn at þeim öllum 
ásjáöndum, fell hann dauðr niðr. Nú tekr Ingvarr 
merkit er stóð í höllinni ok ferr til skipa sinna síð- 
an með liði sínu; snýr hann aftr stöfnum, ok gaf 
nafn þeim hinum mikla forsi ok kallaði Belgsóta. 
þá gerðust engi tíðindi áðr enn þeir kvómu í ríki 
Hrómundar konungs, er Júlfr hét-öðru nafni; ok er 
þeir sigla át borginni í annat sinn Hóéliópolim, þá 

lagði. Júlfr:konungr í. mót þeim fjölda skipa ok bað 
þá Iugvar lægja seglin: „því at nú:skaltu mér vgita 
lið í móti Bjólfi bróður mínum, :er Sölmundr er 
kallaðr öðru nafns, því'at hann sjádfr ok: synir hans 
átta vilja ræna mik ríkinu Þá. fór ingvarr til þortg- 
arinnar ók bjuggust. tillbardaga. Ingvar ét. reisa, 
stór hjól, ok öll sett utan með hvössum tindum ok 
broddum ;. þar með lét hann slá herspara. Nú safna 
konungar báðir liði ok koma til þess staðar, er þeir 
höfðu ákveðit sín í millum; ok er Ingvarr hafði um. 
búizt, var Bjólfr sýnú fjölmennari. Júlfr konungr 
fylkti liði sínu í móti bróður sínum, enn er hvóru- 
tveggju vóru búnir, æptu þeir heróp.. Þeir Ingvarr 
hleyptu á þá hjólunum með öllum herbúnaði; varð 
af því mikit mannspell ok raufst fylkingin; þá kom 
Ingvarr þeim í opna skjöldu ok drap alla sonu Bjólfs. 
konungs, enn hánn sjálfr lýði undan; Júlfr konungr 
sótti eftir fast ok rak flóttann, enn Ingvarr bað menn 
sína eftir dveljast ok fara eigi svó langt frá skipum 
sínum sat óvinir vórir megi þeim ná, heldr. takið hér 
fjárhlut mikinn af óvinum vórum, þeim er vér höfum 
hér drepita. Þar tóku þeir margs konar gersimar 
ok mikinn fjárhlut ok báru til skipa. Þá kom Júlfr 
með herinn ok fylkir lði sínu ok lystr upp herópi, 
enn Ingvar kom þetta á óvart ok lætr hefjast und- 
an; þá lét hann kasta hersporum fyrir fætr þeim; 
þat kunnu þeir eigi at varast ok hlupu þar á, ok er 
þeir kendu hvassleik broddanna, hugðust þeir orðnir 
fyrir fjölkyngi, enn Ingvarr var eftir við herbúðir ok 
kjaru þar of gersima. þá sáu þeir mikinn kvenna 
flokk ganga til herbúðanna ok tóku at leika fagrt. 
Ingvarr bað þá svó varast konurnar sem hina verstu 
eitrorma; enn er aftna tók ok herinn bjóst til svefns 
at Íara, gekk kvenfólkit í herbúðir til þeira, enn sú 

er tígnust var, skipaði sér rekkju hjá Ingvari; þá 
veiddist hann ok tók tygilkníf ok lagði til hennar í 
kvensköpin, enn er Hóit sá hang tiltekjur, tóku þeif 
at réka frá sér þessar óvendiskonur, ok þó vóru 
nokkurir þeir at eigi stóðust þeira blíðlæti af djöful- 
legri fjölkyngi ok lágu hjá þeim; enn er Ingvarr 
heyrði þetta, þá snorist Íagnaðr silfrs ok.gleðivíns í 
mikiun harm, því at um morguninn lágu átján menn 
dauðir, þá er þeir könnuðu lið sitt; síðan bað Ing- 
varr jarða þá sem dauðir vóru. 


VIII. Enn eftir þetta býst Ingvarr af skyndingu 
í burt með öllu liði sínu, ok snúa nú áleiðis ok fára 
nú daga ok nætr, svó sem þeir mega við komast, enn 
svó tekr sótt at vaxa í liði þeira, at dó alt hit bezta 
fólk þeira, ok meiri hlutr var fallinn enn lifði. 
Ingvarr tók ok sóttina, ok vóru þeir. þá komnir í 
ríki Silkisifjar; hann heimti þá til'sín lið sitt ok bað 
at jarða þá sem dauðir vóru; þá kallaði hann til sín 
Gearða-Ketil ok aðra vini sína ok sagði: „Ek hefi sótt 
tekit, ok get ek at hun leiði mik til bana, ok hefi 
ek þá þann stað, sem ek hefi til unnit; enn með 
guðs miskunn væntir ek at guðs son veiti mér sitt 
fyrirheit, því at af öllu hjarta fel ek mik guði á 
hendi á hverju dægri, sál mína ok líkama, ok ek 
gætta svó þessa lýðs sem ek kunna bezt; enn þat 
vil ek at þér vitið, ab af réttum guðs dómi eru vér 
lostnir þessari drepsótt ok allra mest er sjá drepsótt 
ok fjölkyngi til mín ger, því at: þegar sem ak em 
dæmðr, þá mun hverfa sf sóttin; enn. þess vil ek 
biðja yðr, ok allra helzt þik, Ketill, at þér færið 
líkama minn til Svíþjóðar ok látið jarða at kirkju, 
enn fjárhlut mínum, þeim er ek hefi hér í gulli ok 
silfi ok. dýrlegnm klæðum, því vil ek skifta láta í 

þrjá staði: einn þriðjung get. ek lárkjum ok kenni- 
mönnum, annan gef ek fátækum mönnum, hinn 
þriðja skat hafa faðir minn ok sonr minn; berið 
Silkisif drotningu kveðju mína, enn fyrir allra hluta 
sakir vil ek biðja, at þér séið samþykkir; enn ef yðr 
skilr á, hverja stefnu hafa skal, þá látið Garða-Ketil 
ráða, því. at hann er yðvar minnigastr<. Síðad bað 
hann þá vel lifa ok finnast á fegins degi; hann mælti 
marga vega vel fyrir þeim ok lifði síðan fá daga. Þeir 
búa vandlega um líkama hans ok lögðu í kistu ok 
snoru síðan áleiðis um ferð sína ok lenda við borg- 
ina Citopolim; enn er drotningin kendi skip þeira, 
gekk hun í móti þeim með miklum sóma, ok er hun 
sá þá á land ganga, ógladdist hun ok sýndist henni 
sem mikit mundi at orðit, ok þann mátti hun eigi 
sjá, (er) henni var meira at enn um alla aðra; hun 
spurði þá tíðinda ok innilega frá atburðum um líflát 
Ingvars ok hvar þeir létu líkama hans; þeir kvóðusti 
hann í jörð grafit hafa; hun sagði þá ljúga ok kvezt 
mundu láta drepa þá ef þeir segði eigi hit sanna til; 
þá sögðu þeir henni, hverja meðferð at Ingvarr 
bauð þeim at hafa með sinn líkama ok fjárhlut; 
síðan fengu þeir henni líkama Ingvars; hun lét bera 
hann til borgarinnar með miklum sóma ok með 
dýrlegum 'smyrslum til graftar búa; þá bað drotn- 
ing þá fara í guðs frið ok Ingvars; ser sá minn guð 
sem yðvar er; biðið heila frændr Ingvars er þér 
komið til Svíþjóðar, ok biðið nokkurn þeira hingat 
koma með kennimönnum ok, kristna þennan lýð, ok 
þá skal hér kirkju gera,. þá er Ingvarr skal hvíla, a;ta. 
Enn þá er Ingvarr andaðist var. liðit frá burð Jesú 
Kristi M.xl. ók einn vetr; þá var hann hálfþrítugr 
er hann dó; þat var níu vetrum eftir fall Óláfs 
konungs hins helga Haraldssonar.. þeir Ketill 

bjiggust' á burt :ok- báðu drötningu vel. fá“, snaru 
nú áleiðis ok höfðu tólf slip; ok er þéir. höfðu farit 
um hríð,“ skildi þá á:um veginn .ok':skildust. þef 
með því, at ergi Vildi eftir:öðrum fara,. ein Ketill 
hafði: rétta stefnu ok kom 1“ Garða, erin: Valdimarr 
kom einskipa. út í Miklagarð; þá vitum vér. eigi 
víst: at segja, hvar. önntir skip hafa, niðr komit, því 
at fnenn hyggja flest farizt hafa, ök kunni vér eigi 
at: segja af Ingvari fleira, enn þó vitúm. vér, at mörg 
stórvirki hefir hann gert: í þessi ferð, þau at fróðir 
mená munu mikit hafa frá sagt. Ketill, er vér 
sögðum frá, var um vetrinn í Garðaríki, ok fór eftir. 
um sumarit í Svíþjóð ok færði þangat fjárhlut Íng.. 
ýars syni hans ér Sveinn hét, ok bar honum kveðju 
drotningar ok orðsending. Sveinn var á ungum aldri 
ok var mikill vexti; hann var sterkr maðr ok hinn 
líkasti föðr sínum; hann rézt í hernað ok vildi reyna, 
sik fyrst; ók er nokkurir vetr vóru liðnir, kom hann 
með miklu liði í Garða austr ok sat þar um vetrinn. 


IX. Enn er sagt at þann vetr gekk Sveinn í þann 
skóla, at hann nam margar tungur at tala, þær er- 
menn vissu um Áustrveg ganga; síðan bjó hann 
þrjá tigi skipa, ok kvezt halda vilja. því liði á fund 
drotningar; hann hafði með sér marga kennimenn; 
var þeira æztr byskup sá er Hróðgeirr hét; byskup. 
vígði þrisvar hluti ok: hlutaði þrisvar, ok hlutaðist. 
svó til í hvert sinn, at guð vildi at hann færi; bysk-. 
up kvezt þá feginn fara vilja. Nú byrjar Sveinn 
ferð sína úr Garðaríki, enn er þeir höfðu fart tvá. 
Aaga eftir ánni, kvómu heiðingjar á þá óvara með. 
níu tigi-skipa; þat kalla Norðmenn galeiðr; heiðingjar. 
búast þegar til bardaga ok svó hvórirtveggju, enn“ 
hvórigir skildu hvat aðrir sögðu; enn á. meðan þeir: 


94 INGVARS: SAGA VÍÐFÖRLA. 


herklæddust, skaut Sveinn máli sínu til guðs, ok lét 
hluta (um), hvórt guðs. vili sé at þeir berist eðr 
fiýi við svó miki olrefli, enn hlutrinn bauð þenn. at 
berjast ok drápu þeir Sveinn svó heiðingja sem þeir 
vildu, ok at lyktum flýðu heiðingjar undan á tuttugu 
skipum, enn alt ánnat var drepit, ok fekk Sveini 
lítit manntjón enn fé svó mikit sem mest vHdu þeir 
hafa í gulli ok alls kyns gripum. Síðan fóru þeir 
leiðar sinnar, þar til er þeir kvómu við land, þar 
sem Ketill hafði náð höddunni; þá bað Sveinn mest- 
an hluta liðs síns herklæðast, ok svó gerðu þeir; 
ok skamma stund fóru þeir, áðr þeir sáu bæ einn 
ok þar hjá mikinn mann, ok kallaði sá hræðilegri 
röddu; síðan dreif at hvaðanæva lið; þess kyns lýð 
kalla menn Cyclopes; þeir höfðu lurka stóra í hönd- 
um sem ásar væri; þeir böllruðust saman ok höfðu 
hvórki hlífar né vópn; þá bað Sveinn at bogmenu 
skyldu skjóta á þá sem hvatlegast ok kvað þeim 
eigi hæfa at bíða úr stað, því at þeir eru svó sterkir 
sem hit óarga dýr ok hávir sem hús eðr skógar. 
Síðan skutu þeir á þá ok drápu marga enn særðu 
suma; þá varð undarlegr atburðr, því at þá flýðu 
þeir sem meira máttu; Sveinn bannaði þeim eftir 
at hlaupa, ok kvað eiga mundu hæli; síðan runnu 
þeir í bæinn ok ræntu þar miklu fé í skinnum ok 
klæðum ok silfri ok öllum dýrum málmi, ok fóru nú 
til skipa sinna ok sngaru áleiðis. Þá er þeir höfðu 
lengi farit, þá sá Sveinn um dag at fjörðr skarst 
inn í landit; hann bað þá þangat leggja skipunum; 
þeir vóru þess fúsir, því at þar vóru margir ungir 
menn, ok er þeir nálguðust landit, sáu þeir kastala“ 
ok marga bæi; átta menn sáu þeir renna ok undr- 
uðust ferð þeira; einn þeira landsmanna hafði 
fjöðr í hendi ok rétti fjaðrstafinn ok síðan sjálfa 

fjöðrina ; þetta sýndist: þeim friðarmerki; þá gerði 
„Sveinn ok friðarmárk af sinni hendi; síðan lögðu 
þeir Sveinn at landi, enn landsmenn flyktust saman 
undir einum hamri með ýmsum kaupskap. Sveinn 
bað sína menn á land ganga, ok keyptust þeir við 
ok landsmenn ok „skildu þó hvórigir hvat aðrir 
mæltu. Á öðrum degi gengu menn Sveins enn til 
kaupa ok keyptust við um hríð; þá vildi einn girzkr 
maðr skemma kaup þat, er þeir höfðu nýkeypt; þá 
feiddist heiðingínn 'ok laust knefa sínum á nasir 
honum, svó at blóð stökk á jörð; þá brá hinn girzki 
sverði ok klauf heiðingjann í tvó hluti; þá hlupu 
landsmenn á burt með miklu ópi ok kalli, ok því 
næst kom saman herr óvígr; þá bað Sveinn sína 
merin 'herklæðast ok ganga á mót þeim, ok tekst 
með þeim harðr bardagi ok ákafr, ok fell fjöldi 
heiðingja, því at þeir vóru allir hlífarlausir; enn er 
þeir sáu sik ofrliði borna, þá flýðu þeir undan, enn 
þeir Sveinn tóku þar mikinn fjárhlut ok lofúðu guð 
fyrir bigr sinn. Þeir fara nú um hríð, þar til er þeir 
sáu svínatlökk mikinn á éinu nesi undir gnípu einni 
við ána ok hlupu: nokkurir menn á land ok vildu 
drepa þau ók svó gerðu þeir; þá tóku þau at hrína 
hátt sém undan kómust ok hljópu á land upp, enn 
því hæst sáu þeir mikinn her fara af landi ofan til 
skipanna ok fór einn maðr rokkut svó frá liðinu 
fram; sá hafði í hendi þrjú epli ok varp einu í loft 
upp ok kom það niðr fyrir. fætr Sveini, ok þegar 
öðru "eftir; þat kotn ok í sama: stað; þá kvezt Sveinn 
eigi mundu bíða hins þriðja eplisins, því at þessu 
- fylgir nokkurr'djöfullegr kraftr ok rammr átrúnaðr. 
Sveinn lagði ör á streng ok skaut at honum; örin 
kom á nef horum; þá var því líkast til at heyra 
sem þá (ér) horn brestr í sundr, 'ok vátt hann upp 
3. 

við höfðinu, ok sáu þeir, at hann hafði fugls nef enn 
eigi manns; síðan æpir hann hátt ok hljóp í mót 
liði sínu ok svó hverr þeira á land upp sem fara 
mátti, þá er þeir síðast sáu til. 


X. Eftir þetta snýr Sveinn til skipa sinna ok 
fara nú leið sína; ok er þeir höfðu skamma stund 
farit, þá er frá því sagt, at þeir sáu um daginn, at 
tíu menn leiða eftir sér kvikindi nokkut; þat þótti 
þeim nokkut undarlegt, því at mikinn turn af við- 
um gervan sáu þeir standa á baki dýrinu; þá gengu 
á land fimmtíu manna, þeira er mest forvitni var á 
hverja náttúru dýrit hafði; enn er þeir sáu skipa- 
liðit, er dýrit leiddu, fálust þeir ok fyrirlétu dýrit, 
enn menn Sveins gengu til dýrsins ok vildu leiða, 
eftir sér, enn dýrit drap höfðinu niðr, svó at þat 
gekk eigi úr stað, þó at þeir tæki allir at toga þær 
taugir, er á vóru höfðinu dýrsins; þá hugðu þeir, 
at með nokkurum vélum mundi um búit, þeim er 
þeir skildu eigi, at þeir tíu menn gátu leitt dýrit; 
þá leituðu þeir sér ráðs ok gengu frá dýrinu ok 
fálust í reyri, svó at þeir máttu sjá öll tíðindi til 
dýrsins, ok nokkuru síðar risu upp landsmenn ok 
gengu til dýrsins; þeir tóku togit ok lögðu tveggja 
vegna aftr með hálsinum ok svó í gegn um eitt þver- 
tré, er stóð í turninum, ok heimta svó upp höfuð 
dýrsins, því at leikandi var í borunni; enn er Sveins 
menn sáu dýrit rétt standa, hlaupa þeir þangat til 
sem hvatast; þeir tóku þá ok leiddu dýrit þangat 
sem þeir vildu, enn með því at þeir vissu eigi nátt- 
úru dýrsins ok hvat því þurfti til matar at ætla, þá 
lögðu þeir dýrit spjótum til þess at þat fell dautt; 
síðan fóru þeir ofan til skipa ok tóku þá róðrar 
leiði. Enn því næst sáu þeir fjölda heiðingja á 

landit upp ok ganga fram á ströndina ok gera þeim 
Sveini friðarmark, enn þeir. leggja þegar at landi 
skipunum; þar var höfn góð, ok nú leggja þeir mót 
sín í millum, ok keypti Sveinn þar margar gersim- 
ar; þá buðu heiðingjar kaupanautum sínum í eitt 
hús til veizlu ok þat þágu þeir; enn er þeir kvómu 
í húsit, sáu þeir alls konar krásir fram settar ok 
nógt hins bezta drykkjar. Enn er Sveins menn 
settust undir borðit, signdu þeir sik; enn er heið- 
ingjar sáu þá gera krossmark, þá ærðust þeir ok 
hlupu at þeim; sumir börðu þá með hnefunum enn 
sumir reitu þá ok kölluðu þá hvórirtveggju sér til 
liðs; ok er Sveinn heyrði kall sinna manna ok sá 
viðskifti þeira, þá mælti hann: „Hverr veit nema 
sjá saæmkunda snúist oss í mikla ógleði; síðan gerð- 
ist hann eftir þeim ok biðr alla sína menn herklæð- 
ast; enn er Sveinn hafði fylkt liði sínu, þá sáu þeir 
ok, hvar heiðingjar höfðu sínu liði fylkt ok at þeir 
báru mann blóðgan fyrir liðinu ok höfðu hann fyrir 
merki: Þá ráðgast Sveinn um við Hróðgeir byskup 
hvat til ráða skyldi taka. Byskup mælti: „Ef heið- 
ingjar vænta sér sigrs af líkneskju nokkurs vónds 
manns, hyggjum þá at, hvé skyldugt oss er at vænta 
fulltingis af himni þar er sjálfr Kristr drottinn lifir 
ok líknar; sá er höfðingi allrar kristni ok geymandi 
allra lHfendra ok dauðra; fyrir beri þér sigrmark 
Krists vórs hins krossfesta fyrir liðinu með ákalli 
hans nafns ok. væntum: oss þaðan sigrs enn heið- 
ingjum aldrtila. Eftir þessa áeggjan byskups tóku 
þeir heilagan kross með líkneskju drottins ok höfðu 
þat fyrir merki ok báru fyrir liðinu; þá gengu þeir 
óhræddir í mót heiðingjum, enn lærðir menn til 
bænar. Ok er saman laust liðinu, urðu heiðingjar 


blindir ok margir felmtafullir ok flýðu brátt undan, 
sx 

ok hljóp sinn veg hverr, sumir í ána, enn sumir Í 
fen eðr skóga; þar fórust margar þúsundir heið- 
Imgja; enn er flóttinn var tekinn, þá lét Sveinn 
jarða lík þeira, er þar höfðu fallit; ennþá er þetta 
var gert, bað Sveinn lið sitt varast, at forvitnast 
heiðinna manna siðu; „því at meir hefire, segir hann, 
„aflagt í þessari ferð manntjóns enn ávaxtara. 


XI. Síðan:fór Sveinn á brott ok alt íþar til þeim 
sýndist sem hálft tungl stæði á.jörðu; þar leggja 
þeir at landi ok ganga þar á land; þá segir Ketill 
Sveini þau tíðindi, sem gerzt höfðu, þá er þetr Ing- 
varr vóru þar; síðan bað Sveinn lóð sitt drífa “til 
fundar við drekann. Síðan fara þeir ok koma í 
skóg einn mikinn, er stóð við drekabælt ok fálust 
þar. Síðan sendir Sveinn nokkura unga menn til 
drekans, at forvitnast hvat þar væri títt; þeir sáu 
at ormarnir sváfu ok vóru harðla margir; þó lá 
Jaculus í hring um þá alla aðra. þá tók einn 
þeira at rétta spjótskaft sitt til gullhrings nokkurs 
ok kom skaftit við einn yrmling; enn er sá vaknar, 
þá vakti hann aðra hjá sér, ok því næst vaknar hvórr 
at öðrum unz Jaculus reistist upp. Sveinn stóð 
við eik eina mikla ok lagði ör á streng, enn tumdr 
var sett á örvaroddinn svó mikit sem mannshöfut 
með vígðum eldi; enn er Sveinn sá at Jaculus færð- 
ist á loft ok hann stefndi á skip þeira ok Aaug með 
gapanda munni, skýtr Sveinn örinni með eldinum 
vígða í muna orminum ok rann svó til hjartans, at 
á einni svipstundu fell hann dauðr niðr; enn er 
þeir Sveinn sáu þat, þá lofuðu þeir guð með fagnaði. 


Xll. Eftir þenna atburð bað Sveinn át þeir hvöt- 
uðu í burt frá daun þeim ok fýlu er af varð; síðan 

“snúa þeir til skipa hvatlega á braut ok gerðu svó 
festir allir fyrir utan sex menn, er til drekans gengu 
fyrir forvitnis sákir, ok 'fellu þeir niðr dauðir; 'þó 
'angraði enn nú marga menn sá daun, þó at eigi fengi 
'Herm líflát þar:at. Þá bjóst Sveinn þaðan hvatlega, 
ok ferr ung hann kemr í ríki Silkisifjar drotningar; 
hun gengr í móti þeim með mikilli sæð, enn þeg- 
ar þeir Sveinn ganga af skipum, þá gengr Ketill 
þerra fyrstr í mót drotningu, enn hun gaf ekki at 
honum gaum :ok snöri at Sveini ok vildi kyssa hann, 
ann hann hratt henni frá sér ok 'kvezt eigi vilja 
kyssa hana heiðna konu: „eðr hví viltu mik kyssa ?%a 
Hun svarar: „því at þú einn hefir augu Ingvars, 
at því er mér sýnista. Síðan var við þeim tekit 
með sæmd ok virðingu, enn síðan er hun vissi, at 
byskup war þar kominn, þá varð hun fegin; 'þá 
talaði byskup trú fyrir henni ok höfðu þau túlk á 
milli sín, því at byskup kunni eigi þá tungu at 
mæla, er hun mælti, ok fekk hun brátt skilning 
andlegrar speki ok lét skírast; enn at þeim mánaði 
sama var skirðr allir borgarlýðrinn. Eigi miklu síð- 
ar stefndi drotnmg þing fjölment með umráði lands- 
manna; ok er þar var mikit fjölmenni saman komit, 
þá var Sveinn Ingvarsson skrýddr purpura ok síðan 
sett kóróna á höfuð honum, ok kölluðu allir hann 
konung sinn, ok þar með giftist drotning honum. 


KlIl. Eítir þessa veizlu fór Sveinn konungr 
fjölmeanr um vetrion um alt ríki sitt ok svó drotn- 
ing; þar er ok byskup í ferð ok lærðir menn, því 
at Sveinn konungr lætr kristna landit ok öll þau 
ríki, sem drotning hafði áðr stjórnat. Enn er sumra 
tók ok svó hafði megnazt kraftr guðlegrar misk- 
unnar í því landi, at þat var alt alkrstit orðit, þá 

vildi Sveinn konungr ok hans föruneyti búa ferð 
sína heim til Svíþjóðar, ok láta vita frændr sína 
sannindi um hans ferð. Enn er drotning varð vör 
þessarar ætlanar, þá bað hun, at hann sendi lið 
sitt heim enn sæti kyr sjálfr. Sveinn svarar: „Eigi 
vil ek senda lhð mitt frá mér, því at þeim er þat 
mikill háski í mörgu lagi, er til þessarar ferðar skulu 
ráðast, svó sem fyrr reyndist, er enginn var foringi 
ok fyrirfórst alt liðit ok viltist ýmsa vegas. Enn 
er drotning heyrði þessi orð konungs ok sá þar vilja 
með, þá mælti hun: „Ekki skaltu svó fara skyndi- 
lega, ef ek má ráða, því at svó má vera, at þú eigi 
vilir vitja þessa ríkis .eðr týnist þú í svó mkilli 
háskaferð sem þú segir sjálfr í frá, ok sjá hvat þér 
hlýðir, at styrkja kristnina ok láta kirkjur reisa; 
því at fyrst skaltu kirkju láta gera innan borgar 
mikla ok virðulega, ok ef sú verðr svó sem at ek 
vilda, þá skal at þeiri jarða líkama föður þíns, enn 
er þrír vetr éru liðnir, þá skaltu fara í friðia. Nú 
er svó gert sem drotning beiðir, at Sveinn konungr 
dvaldist þar þrjá vetr at sinni, enn at hinum þriðja 
vetri var alger mikil kirkja í borginni. Þá bað 
drotning byskup til koma ok vígja (kirkjuna); enn 
er byskup var skrýddr, þá spurði hann: sí hvers 
nafni viltu, drotning, láta vígja kirkjuna ?% Hun 
svarar: „Til dýrðar heilögum Ingvari konungi, þess 
er hér hvílir, skal þessa kirkju vígja.  Byskup 
svarar: „Hví viltu svó, drotning, eða hefir Ingvarr 
jarteiknum skinit eftir dauða sinn? því at þá eina 
köllum vér heilaga, er þá skína jarteiknum er lík- 
amir þeira eru í jörð grafnir. Hun svarar: Af 
yórum munni heyrða ek at meira væri verð fyrir 
guði staðfesti réttrar trúar ok vani heilagrar ástar 
enn dýrð jarteikna; enn ek dæmi (svó) sem ek 

reynda, at .Ingvarr var staðfastr í heilagri ást við 
guðs. Þá er drotning kvað at svó skyldi vera, vígði 
byskup musterit guði til dýrðar ok öllum helgum 
með nafni Iugvars, síðan var höggvin ný steinþró ok 
lagðr í líkami Ingvars, ok settr yfir kross dýr með 
virðulegum búnaði; þá lét byskup messu syngja 
oftlega fyrir sál Ingvars ok leyfði þó fólkinu at kalla 
Ingvars kirkju. 








XIV. Af þessum hlutum afliðnum býst Sveinn til 
burtferðar ok ferr sunnan ung hann kemr í Svíþjóð; 
landsmenn tóku við honum með fagnaði ok mikilli 
sæmd; var honum landit boðit, enn er hann heyrði 
þat, þá neitaði hann því skjótt ok kvazt aflat hafa 
sér betra lands ok ársællra ok lézt enn mundu 
þangat vitja. Enn er tveir vetr vóru úti, siglir Sveinn 
úr Svíþjóðu, enn Ketill dvaldist þar eftir, ok. lézt 
hann svó heyra sagt, at Sveinn væri í Görðum um 
vetrinn ok bjóst um vórit þaðan ok sigldi at samar- 
magni úr Garðaríki, ok vissu menn þat síðast til 
hans, at hann sigldi í ána. Enn Ketill fór til Íslands 
á fund frænda sinna ok.staðfestist þar ok sagði fyrstr 
frá þessu; enn þat vitum vér at nokkurir sagnamenn 
segja, at Ingvarr hafi verit son Önundar Ólálssonar, 
því at þeim þykir honum þat meiri sæmd, at segja 
hann konungs son; enn gjarnan vildi Önundr gefa 
til alt sitt ríki, ef hann mætti Ingvars líf aftr kaupa, 
því at allir höfðingjar í Svíþjóðu vildu hann gjarnan 
konung hafa yfir sér. Enn þess verðr enn nú af 
sumum mönnum spurt, fyrir hví at Ingvarr væri eigi 
sonr Önundar Óláfssonar, enn því viljum vér á þú 
leið svara: Eymundr son Óláfs átti son, er Onundr 
hét; sá var hinn líkasti Ingvari í margri náttúru ok 
allra helzt í víðförli sinni, svó sem til vísar í bók 

þeiri, er heitir Gesta Saxonum, ok er svó ritat: 
fertur quod Emundus rex Sveonum misit hliúm suum 
Onundum per mare Balzonum, qui postremo venit 
ad Amazones, et abis 'eis interféctus 'estl. 


KV. Svó segja sumir nienn, át þeir Ingvarr færi 
'svó tvær vikur, at þeir sáu ekki nema þeir tendruðu 
kerti, því at saman luktust björgin yfir 'ánni ok var 
sem þeir rgri í helli þann hálfan mánuð; enn vitrum 
mönnum þykir þat ekki sannlegt vera mega, nema 
áin -felli svó þröngt, at gnúpar tæki saman, eðr væri 
skógar svó þröngir at saman tæki þess á meðal, er 
'gnípur stæðist á, enn þó at þetta megi vera, þá er 
'þó eigi sannlegt. Enn þessa sögu höfum vér heyrt 
ok ritað "eftir forsögn þeirar bækr, at Oddr munkr 
hinn fróði hafði gera látit at forsögu fróðra manna, 
þeira er hann segir sjálfr í bréfi sínu, því er hann 
sendi Jóni Loftssyni ok Gizuri Hallssymi. Enn þeir 
er vita þykjast innvirðulegar, auki við þar sem nú 
þykir á skorta. þessa sögu segist Oddr munkr 
heyrt hafa, segja þann prest, 'er Ísleifr hét, ok annan 
Glúm Þorgeirsson, ok hinn þriði hefir Þórir heitit; 
af þeira frásögn hafði hann þat, er honum þótti 
merkilegast, enn Ísleifr sagðist heyrt hafa Ingvars 
sögu af einum kaupmanni, enn sá kvezt hafa numit 
hana í hirð Svíakonungs; Glúmr hafði numit af 
föður sínum, enn Þórir hafði numit af Klökku 
Sámssyni, enn Klakka hafði heyrt segja hina fyrri 
frændr sína. Ok þar lyktum vér þessa sögu. | 


" Þ. e.: sagt er, at Eymundr Svíakonungr sendi son 
sinn Önund yfir Eystrásalt ok kæmi hann síðast til 
skjaldmeyja ok réði þær honum bana. 3 


Vógiðið Pi, í AÐ GR 

Erex saga. 





Erex saga. 


Þ: er upphaf þessarar frásögu, at Artus konungr 

sat Í sínum kastala er Kardigan hét,— þat var 
páskatíð,—ok helt þá enn virðulega sína hirð, sem 
vanði hans var til, svá at engi þóttiz sét hafa slíka 
konungsprýði. 

Með honum váru tólf spekingar hans ok ráð-. 
gjafar, er daglega riðu út með honum. Einn af 
þeim var sonr Ilax konungs, mikill kappi í ridd- 
araskap, fríðr sýnum ok íþróttamaðr mikill, eigi 
ellri enn hálfþrítugr, er saga þessi gorðiz. Hann 
hét Erex. Hann var vel virðr af konungi ok 
dróttningu ok allri hirðinni. 

þá mátti sjá margan góðan riddara, konunga 
ok jarla ok aðra dýra menn, bæði unga ok gamla, 
er vel kunnu riðdaraskap,—-ok fúsir frammi at hafa 
sinn röskleika fyrir dýrum mönnum. Margar váru 
dýrar konur ok meyjar í hirð dróttningar; ok váru 
þær allfár, er eigi höfðu kosit sér unnasta. Skemt- 
an var þar at heyra ok hafa sem hverr vildi kjósa, 
hverr talaði við sína unnustu ok annat, þat er 
lysti, hverr var við annan eftirlátr ok góðviljaðr. 

Ok er allir váru sem glaðastir, kveðr konungr 
sér hljóðs ok mælti: „Yðr er kunnigt, at hér á skóg- 
4 

inum er einn hjörtr, er vér fám aldni verddan. Nú 
sá, er þat vinnr, skal kjósa einn koss af þeiri hinni 
fríðustu jungfrú, er í er hirð minni. Ok því sé 
allir búnir á morgin, þeir er mér vilja fylgjac. Val- 
ven, ágætr riddari, systurson konungs, svaraði máli 
konungs: „Herra, segir hann, „af þessari ferð 
megu hljótaz stór vandræði, því at fyrri munum vér 
berjaz enn þola þat, at annars 'unnasta sé Íríðari 
kölluð enn annars. Konungr reiddiz orðum hans 
ok mælti: „Hvárt er þér líkar vel eða illa, Valven, 
þá skal þó fara sem áðr, því at engi þjónustumaðr 
á at neita því, er hans meistari býðr honuma. 


II. Árla um morgininn ríðr konungr á skóginn 
með hirð sinni. Eltir nú hverr sem má hjörtinn; 
sumir æptu, sumir blésu í lúðra, ok varð þá ok glam 
mikit af hestagneggjum ok hundageyi; enn Artus 
konungr er fremstr á hlaupara einum sterkum ok 
mjök skjótum. " 

Dróttningin reið ok í skóginn með sinni hirð ok 
með henni hinn ungi Erex á góðu essi, er komit 
var af Spanialandi.  Yfirklæði hans var af rauðu 
silki, kyrtill af hvítum purpura, hosur af silki, bit- 
ill af silfri, söðull af fílsbeini, sporar af brendu gulli. 
Dróttning reið svá mikit á skóginn, at engi fylgði 
henni nema Erex ok ein jungfrú, konungsdóttir. 
þau nema stað í einu rjóðri langt frá öðrum mönn- 
um. Erex hafði ekki vápn nema eitt sverð. Þau 
stíga af baki hestum sínum ok láta renna af þeim 
íæði. 

þessu næst sjá þau ríða fram ór skóginum einn 
riddara alvápnaðan ok með honum eina fríða mey 
— ok fyrir þeim einn ljótr dvergr á stórum hesti, 
hafandi eina asnasvipu. Dróttning mælti nú við 

meyna: „Far þú skjótt ok bið þenna riddara til 
mín koma. Ek vil vita, hverr hann er. Mærin 
fór nú-ok kemr þar er dvergrinn er. Hann talar 
til hennar: þú, jungfrús, segir hann, „seg mér, 
hvers þú leitar. Mærin svarar: „Dróttning sendi 
mik til þessa riddara at vita, hverr hann er, ok bað 
hann til sín komas. Dvergrinn mælti: „Snú aftr, 
eigi kemstu lengra frame. „Góði dvergre, segir mær- 
in, „lát mig koma fram minni ferða. Dvergrinn 
reiddiz henni ok slær til.hennar með svipunni á 
höndina, svá at blóðit rann um hana alla. Ok við 
þat snýz hon grátandi aftr ok segir dróttningu sína 
ferð. Hon mælti: „Víst er þetta eigi kurteiss ridd- 
ari, er hann vill þola sínum dverg óhefnt þetta 
níðingsverk at gora einni mey slíka skömm. Ok 
þú, hinn góði riddari Erex, ríð fram ok vit, hverr 
hann ere. Hann hleypir nú at fram þar er dvergr- 
inn er. Hann kallaði á Erex ok mælti: „Snú aftr, 
þú fól, eigi kemz þú fram lengrac.  Erex segir: 
„Skríð á brott leiðileg skepna, enn ek mun fara 
minn veg fyrir þére, ok skaut honum frá sér. „Nei, 
nela, segir dvergrinn, sek hræðumz ekki þik, því at 
minn meistari hefnir mín skjótt ef þú ggrir mér 
ilte, hefr síðan upp svipuna báðum höndum ok 
slær Erex á hálsinn, svá at húðin fylgði svipunni 
ok honum lá við óviti. Varð hann við þetta bæði 
hryggr ok reiðr, ok hefnði sín þó eigi at sinni: því 
at hann treysti sér eigi vápnlausum við ókunnan 
mann að berjaz alvápnaðan; snýr aftr við svá búit 
ok segir dróttningu af ferðum sínum ok (at) sér 
væri til fallnar tvær skammir, senn sú þó einka 
verst, er ek þorða ekki at hefna míns. „Enn þess 
sver ek dróttninge, segir hann, sat ek skal eigi fyrr 
aftr koma til hirðar Artus' konungs enn ek hefi 

hefnt þessarar þinnar ok minnar skammar—eða fá 
aðra hálfu meiri. Skal ek nú ríða eftir þeim skyndi- 
lega. Ok lifið í guðs gleðie. Enn dróttning þakkar 
honum sín svör; heilsa þær honum meir enn áð 
að sinnum at skilnaði. 

Nú ríðr Erex á brott. Enn Fi dvaldiz í 
skóginum eftir þar til at koriungr keimr at með sínum 
mönnum. Hafði konungr veitt hjörtinn; ríða nú 
heim til kastalans, fara síðan til borða. Ok er allir 
váru sem glaðástir, þá tók konungr til orða: „Nú 
vil ek þann koss þiggja hér af hinni fríðustu jung- 
frú, er ek hefi til unnit með mínu spjóti.  Viðr 
þessa beiðslu varð sundrþykki mikit, svá at búit 
var, at öll hirðin mundi berjaz; því at hverr kallaði 
sína unnustu fegrsta. Ok er í þessum váða stóð, 
kveðr dróttning sér hljóðs ok fær þat; segir nú 
Artus konungi frá þeim atburðum, er í skóginum 
höfðu garz um brottför Erex; bað hann bíða þar 
til um þenna koss, er fréttuz ný tíðendi. Játaði 
hann því gjarna ok öll hirðin. 


-TII. Erex ríðr nú, sem fyrr var sagt, eftir riðð- 
aranum alt til aftans, þar til er þeir koma Í einn 
kastala sterkan ok stóran. þar var mart fólk ok 
mikil gleði; enn hverr þeirra lét sína gleði, þá er 
þeir sá þenna hina vápnaða riddara, ok fylgðu hon- 
um til herbergja. Engi lét sem Erex sæi. 

"CC Hann gekk nú fram þar, er einn gamall maðr 
sat á skörum kastalans lítt klæddr ok fríðr sýnum 
ok nökkut sorgmóðr. þessi hinn gamli maðr biðr 
Erex vel kominn með sér; ok þat þiggr hann gjarna, 
stígr þar af baki; enn húsbóndinn kallar sína dótt- 
ur at taka hans hest. Mærin var í einum línkyrtli 
fornum ok slitnum; enn þó eigi at síðr var allr 

hennar líkami svá fríðr, at Erex þóttiz ongva slíka 
sét hafa; þar. fylgðu allir líkamans burðir ok kurt- 
eisi, svá: at! sjálf náttúran .mundi..eigi annan veg 
á kjósa, ok undraðiz, hversu hón var svá fríð sköp- 
uð. ' Ok“ þegar feldi hann allan. sinn elskhuga til 
hennar. Enn. er hon sá Erex, þá feldi hon alla 
ást til hans, ok þótti þó undarlegt, er hon skyldi 
kunna at elska ókunnan mann. Stóð nú hvárt ok 
horfði á annat. Þetta sér húsbóndinn, tekr nú hest 
hans ok leiðir hann til stalls ók gefr honum korn 
ok mungát. Enn jungfrúin þjónar Erex ok leiðir 
hann til sætis, ok skemtir hvárt öðru með blíðu. 

Ok er húsbóndinn kemr inn, fagnar Erex hon- 
um allvingjarnlega ok talar til hans: „þín dóttir er 
hin fríðasta mær í allri veröldinni; enn þat undra 
„ek, at hon er svá fátæklega klædd. Enn yðr satt 
af at segjá, þá er þat minn vili ok bænarstaðr at 
þú giftir mér þessa jungfrú, ok betr ann ek henbi 
enn öllu gulh ok ríki míns föður. Ok skal yðr þat 
fyrir sæmð verða, ef ek má ráða. Vil ek eigi mínu 
nafni leyna: ek heiti Erex, son Ilax konungs; hefi 
ek verit með Artus konungi fimm ár. Ok viðr þessa 
jungfrú vil ek bæði lifa ok deyja. Nú gorið sem 
yðr líkar um várt örendia. 

' Húsbóndinn varð glaðr við, er hans ætt var 
honum vitanleg orðin, ok mælti: „Oft hefi ek heyrt 
þín getit at hreysti ok riddaraskap; ok angum kosti 
vil ek því neita at gifta þér mína dóttur, ef þat er 
hennar vili. Ok eigi er hon af því fátæklega klædd, 
at hon sé þrælborn; því at Melan jarlsson var 
móðurbróðir hennar. Enn svá lengi hefi ek í hern- 
aði verit ok ófriði, at bæði hefi ek týnt eignum ok 
óðulum. Ek var fyrri ríkr ok milgls ráðandi af 
höfðingjum, enn nú þykkir angum um mik vert, 

síðan fátæktin sátti mik. Enn:þess væntir mik, ab 
af viti ok kvenlegum listum hafi mín dóttir 'eigi 
síðr enn vænleik.: Ok.nú segi bon sinn, viljas. 

Enn þat var auðsótt við hana ok fara þar nú 
festar fram; ganga. síðan til bötðs öll. ok- eru nú 
glöð ok kát: Einn steikari var þar. at TRA RgErð 
enn gngvir þjónustumenn aðrir. 

Erex spurði, hverr sá riddari væri, er um 
 kveldit reið í kastalann með jungfrúna— ok dvergr- 
inn þeim með fylgjandi. Húsbóndinn svaraði: 
sþessi riddari heitir Malpirant; hann er hinn mesti 
kappi ok íþróttamaðr.  Hefir hann margan góðan 
riddara yfir unnit. Hann stofnar hvert ár einn 
leik, ok nú á morgin skal hann vera. Hann er svá 
orðinn, at þessi riddari á einn spörhauk af gulli 
gorvan; þar er undir ein stöng sjau álna löng af 
silfri gor; hana skal setja niðr í einn völl; þesai 
riddari á fríða unnustu; ok ef nokkurr nddari er 
svá djarfr, at þessa stöng vili á brott bera fyrir 
ástar sakir sinnar mjóvu ok sér eigna þenna spör- 
hauk, þá skal hann ríða, í turniment ok berjaz við 
Malpirant; lHggr þar við líf ok góðs, hverr sem 
sigraðr verðra. 

Nú segir Erex, hvat hann dregr til þessarar 
ferðar, ok hverju hann átti at ömbuna þeim ridd- 
ara. vJáa, segir húsbóndinn, sek vil fá þér til þessa 
einvígis bæði góð vápn ok góðan hests.  Erex þakk- 
aði honum sinn góðvilja. Síðan gengu þau at sofa; 
var Erex lítt hugsjúkr um hag sinn. 

Um morgininn stendr Erex upp ok gengr til 
kirkju ok lét segja sér messu de spiritu sancto ok 
hlýðir messu.  Eveda, hans unnusta, kom einnig, 
ok fálu sik ggði á hendr. Síðan herklæddiz hann 
eitir dagdrykkju, stígr á sitt ess—ok studdiz hvárki 

við stigreip né söðulboga — ok reiddi með sér sína 
mjóvu; hennar búningr var fára penninga verðr. 


IV. Erex ríðr nú á þann völl er leikrinn vár 
stofnaðr. Hann sér, hvar stöngin er ok spörhaukr- 
inn, er honum var frá sagt, ok þar nærri hinn 
röskvasti riddari Malpirant á góðum hesti ok hans 
mjóvan ok hinn leiði dvergr með ljótu andliti. Var 
þar mikit fjölmenni samaá komit, ok þorði engi 
at ráða til hauksins. 

Nú ríðr Erex fram ok grípr stöngina ok kallar 
hári röddu, svá at allir heyrðu, er hjá váru: „þessa 
stöng, er ek held á, ok þann spörhauk, er hér er 
á, þá ber ek á brott, ok hann vil ek sverði verja 
fyrir skyld minnar mjóvu, ef nökkurr þorir til at 
kallas. 

Viðr þessi orð hleypir Malpirant fram með 
mikilli reiði ok mælti: „þat veit trúa míns, segir 
hann, sat þú talar sem einn snápr; því at þenna 
hauk skaltu dýrt kaupa ok þar skal við leggja beggja 
okkar líf ok góðsa. — „Já, jás, segir Erex, skom til, 
ef þú þorir, því at ek bila ekkia. 

Nú ríðaz þeir svá hart at, at allr þeira söðul- 
reiði gengr í sundr ok bar hvárr annan aftr af 
hestunum ok kómu standandi á jörð. Síðan brugðu 
þeir sínum sverðum ok hjugguz til grimmlega, svá 
hart ok snart, at skildirnir brustu, hjálmarnir 
stukku, enn brynjurnar slitnuðu, ok hvárrtveggi var 
svá sárr ok móðr, at varla fengu þeir staðit. 

Malpirant mælti þá til Erex: s„Hvílumæ vita. 
„Nei, segir Eirex, „fyrr skaltu fá hér mart stórt 
slag (ok) þár með láta lífit, ella skal ek dauðr 
liggja. Reiddi síðan upp sverðit báðum höndum 
ok hjó sundr hjálminn ok mikit stykki af hausinum. 

Fell Malpirant við höggit til jarðar, enn Erex á 
hann ofan, búinn til at höggva hann. 

Malpirant mælti: „Miskunna þú mér, góði ridd- 
ari, því at mitt góðs ok líf er í þínu valdi; skal ek 
ok mín unnasta þjóna yðr, meðan vit lifum bæði. 
Erex segir: „At vísu ertu dauða verðr fyrir þá 
skömm, ér þinn dvergr gorði mér í gær ok minni 
unnustu; því at ek em sá riddari, er (til) yðvar 
kom. Malpirant svaraði: „At sönnu hefi ek illa 
gort; enn þó vilda ek gjarna at þú gæfir mér lífa. 
Eirex segir: „Með því at þú ert nú kominn á mitt 
vald uppgefinn ok yfirkominn, þá skaltu fara í stað 
í kastalann Kardigam með þína unnustu ok dverg 
ok gef þik á vald dróttningar til slíkrar miskunnar, 
er hon vill þér gort hafa. Seg, at á morgin skal 
ek þar koma með mína unnustua. 

þessu játar Malpirant gjarna ok dvelr ekki 
sína ferð; því at hann vill halda heit sinnar trúar 
ok orð þau, er hann hafði við Erex hér um; snýr 
á brott af kastalanum. Stóðu vinir ok frændr 
hryggvir eftir ok harma hans ósigr. 

Malpirant ríðr nú til þess er hann kemr í kast- 
alann Kardigan til hallar konungs ok stígr af baki. 
Valven ok Kæi, ræðismaðr Artus konungs, ok marg- 
ir riddarar váru þar fyrir ok spyrja tíðenda; því 
at þeir sá hans skjöld höggvinn, brynju slitna ok 
hann sjálfan særðan stórum sárum. Hann svarar: 
„Góðir drengire, segir hann, „hvar er dróttningin? 
því at ek á við hana skyld örendi—ok henni munu 
góð þykkja; em ek skyldugr á trú mína henni 
fyrstri ný tíðendi at segjad. Nú tók Valven í hönd 
honum ok leiðir hann fyrir konung ok dróttning — 
ok hans unnustu ok dverg. Kveðr hann konunginn 
kurteislega, gengr síðan fyrir dróttning ok fellr alt; 

til jarðar fyrir henni, heilsandi á hana kurteislega 
ok veglega, ok mælti síðan, svá at allir heyrðu, er 
hjá váru: „Frú, dróttninga, segir hann, sek em 
sigraðr ok yfirkominn ok hingat sendr— ok mín 
unnasta ok dvergr—til slíkrar miskunnar, sem þér 
vilið á gæra. Enn mik hefir sigrat hinn röskvasti 
riddari Erex í einvígi. Enn hann er kátr í kastala 
þeim, er Roson heitir, ok hans unnasta, er hann 
hefir. sér nýpúsat; er hon svá fögr ok kurteis, at 
víða um lönd fær eigi hennar líka. Varð ek aldri 
fyrr sigraðr í einvígi. Gerið nú skjótan órskurð á 
várt mál eftir yðvarri miskunn meir enn várri til- 
gorð. Segi ek yðr, at hann kemr hér á morgin 
með sína hina fríðu unnustu. 

Dróttning mælti: „Sannlega ertu dauða verðr 
fyrir þá skömm, er þinn dvergr gorði minni mey 
ok mínum riddara ok ert angrar miskunnar verðr 
fyrir oss. Enn af því, at þat er mestr sigr at sigra 
reiði sjálfs síns enn hjálpa óverðugum, þeim er þarf, 
— þá stattu upp, riddari, með þinni fylgð, ok skaltu 
vera hér vel kominn. 

Hann þakkar nú dróttningu sitt líf ok þetta 
frelsi. — Síðan fær dróttning menn til at taka við 
hestum þeira ok klæðum ok geyma; hon fekk ok 
lækna til at græða hans sár; ok var þetta gorb 
alt með lítillæti ok auðmjúkri þjónustu. Síðan gorði 
Artus konungr hann hirðmann sinn; var hann þar 
vel virðr í góðu yfirlæti. 


V. Þat er at segja frá Erex, at hann sat í sama 
kastala eftir þetta einvígi. Jarl einn þessa kastala, 
hét Balsant; hann býðr Erex með mörgum mönn- 
um til veizlu ok hvat af sér at þiggja, er hann 
vildi. Enn hann vildi til sama herbergis heim ríða 

með sínum húsbónda ok unnustu. Ok er jarlinn 
veit. þat, gerir hann þar veizlu af sínum kosti ok 
fylgir honum sjálfr með sínum mönnum; ok lofa 
allir Erex fyrir þetta afreksverk. 

Ok árla annan dag býr Erex sik til ferðar. 
Jarlinn fær honum til fylgðar þrjá tigu riddara ok 
ok gefr honum tvau ess ok marga aðra gripi ok 
ríðr í veg með þeim, ok skilja með vináttu. 

Nú ríðr Erex ok frú hans í kastala þann, er 


Artus konungr sat í. Gengr konungr sjálfr í móti 


honum ok hefr frúna af baki; ok tekr dróttning við 
hennar geymslu ok sér, at hennar klæðnaðr hefir 
beðit hennar orlætis, ok þat brast eigi, því at 
dróttning klæðir þegar meyna guðvefjarkyrtli með 
dýrlegum búningi, er eigi var minna verðr enn tíu 
merkr gulls, — þar með guðvefjarskikkju, fóðraða 
hvítum skinnum, enn reflaða svörtum safala ok 
gullhlöðum setta þar er bæta þótti. Birti víða af 
þeim búningi, enn þó bar meira ljóma af hári meyj- 
arinnar enn af gullhlöðunum. Síðan tekr dróttning 
í hönd henni ok leiðir hana inn með sínum meyj- 
um til hallar konungs. Var konungr þá fyrir með 
sinni hirð ok Erex. Konungr stóð upp móti dróttn- 
ingu ok meyjunni ok setti meyna niðr hjá sér ok 
horfði á hana — ok öll hirðin ok undruðu hennar 
fegrð. Enn hon hafði roðnat nökkut er hon var 
inn leidd í höllina, því at hon var eigi vön daglega 
þvílíku fjölmenni; ok var hennar andlitslitr sem 
hin rauða rósa með samtengðan hvítan lit sem lilja, 
eða hit rauða blóð í nýfallinn snæ, eða sólarbirti í 
heiðríkju veðri.  Mátuleg váru hennar tiltæki í 
sessi ok í göngu ok öllu athæfi. 

Nú talar dróttning til konungsins: „Mikillar 
sæmðar er sá verðr, er svá mikla prýði vann ok 


EÐ 

hreysti ok slíka, mey flutti til várrar hirðar; ok því 
sé hann öllum oss vel kominn. — Satt er þata, 
Segir konungr, „ok eigi hefi ek sét fríðari mey. Ok 
ef þat er samþykki hirðarinnar ok allra dómr, ab 
hon megi vel fríðust ok kurteisust heita af öllum 
meyjum í várri hirð, þá vil ek þann koss af henni 
þiggja, er ek vann til með mínu spjóti. Lauk 
konungr svá sinni ræðu, at allir játa með einni 
röddu, at hon ein muni makleg at þiggja af kon- 
ungi þenna koss fyrir sína fegrð; síðan var þat 
allra dómr, ok því næst snýr konungr at jungfrúnni 
ok mælti: „þú, hin fríða mær, þenna koss gef ek 
þér af angri undirhyggju né illvilja, heldr af hei- 
lagri ást ok góðum hug, því at þat skal þér heimilt, 
meðan vit liíum bæði, fyrir útan allan illan grun. 


VI. Nú biðr Erex Artus konung at veita sitt 
brúðkaup, ok játar konungr því; sendir þegar boð 
um alt sitt ríki konungum ok jörlum ok öðrum 
höfðingjum, at þeir komi allir til hans í Linkólne 
at pikkisdögum, er sumir kalla pentecost eða hvíta- 
sunnu, til þessa brúðkaups, enn at öðrum kosti 
hefði þeir hans reiði. 

Erex sendir nú þrjá tigu riddara eftir föður ok 
móður sinnar unnustu með góðum hestum ok dýrum 
klæðum. Hann ggrir ok orð Ilax konungi föður sínum 
at hann komi til brúðkaupsins á nefndum dögum. 

Ok eftir konungs boði kemr þar saman mikit 
fjölmenni ok dýrir höfðingjar, þeir er ek mun nú 
fram telja. Fyrst kom Ilax konungr faðir hans 
með fimm hundruð riddara vel búinna. þar 
næst kemr Variens konungr af Salicusborg með 
sex hundruð riddara vel búinna. Þá kom Are- 


tus konungr með sínum tveimr sonum, ágætum 

mönnum, með tfu' hundruð riddara; þeir. höfðu allir 
síð skegg, ók engi þeifad Var yngri enn sjau tigá 
veira. „Þeásu næst kemr Baldvin konungr af Ger- 
mafna með sjau hundruð riddara; allir“ höfðu þeir 
grán eða hvítan hauk vél mútaðán. þessu næst 
kemr Parsius konungr af Rumil — hann var ungr 
konungr ok fríðr—ok með honum átta hundruð riðd- 
ara ok ungra manna, ok hafði engi þeira skegg. Hér 
eftir kom Herculus dvergakonungr ók með honum 
fimm hundruð dverga— hann vár ok sjálfr dvergr — 
ok með honum Barit ok Rinald, bræðr hans. Þar 
næst kom Skati jarl ok Algeyr jarl bróðir hans af 
Andigonie með fjögur hundruð riddara. þar kom 
Marginus af Starlzborg með þrjú hundruð riddara, 
Jotun jarl ok Berald jarl með tvau hundruð ridd- 
ara; þeir váru af Floresborg. þar næst kom Ara- 
saðe jarl af ey þeiri, er Visio heitir, með þrjú 
hundruð riddara — af þeiri ey, er hvárki er í ormr 
né paðda, þar verðr ok hvárki ofheitt né ofkalt ok 
eigi vetr. Þar kom Krafst ok Slention, miklir 
höfðingjar, ok Gorgunr bróðir þeira, — þeir váru af 
Florisborg ór Flæmingjalandi — með níu hundruð 
riddara. Þar næst kómu þeir hertogar ok greifar: 
Gorgum hertogi, Langalíf ok Flavent, bræðr hans, 
Galadin ok Ralaun, Klerus, Rorian ok Rinald ok 
hinn mikli Askantan ok mart annarra höfðingja ; 
þessir höfðu þrjár þúsundir manna. 

Nú er komit til Artus konungs mikit stórmenni 
ok mikit fjölmenni, er víða um heiminn höfðu til 
sótt. Ok er konungr leit yfir þetta fjölmenni, 
þykkir honum mikit sitt vald ok megn, er mikill 
hlutr heimsins skal undir hann þjóna ok mektugir 
höfðingjar; ok gleðz nú í sínu hjarta, enn miklar 
sik eigi af þegnavaldi, gleðr nú ok sæmir þá“ alla, 


—— 

er komnir váru til hans, ok setr þetta brúðlaup með 
allri prýði ok gleði. Dubbar hann margan ungan 
mann til riddara, gefr þeim öllum einföld vápn ok 
ágæt klæði. 

Ok nú er púsanarðagr kemr, er eftir frétt Hafi 
meyjarinnar, sem skyldugt er í guðs lögum, enn 
hon nefndiz Evida, ok eigi vissi Erex fyrr hennar 
nafn. Erkibiskup af Cantuaria púsaði þau saman, 
ok leið þessi dagr með fögnuði. Enn at kveldi 
laiðir dróttning jungfrúna til sængr; enn Kírex leiddu 
konungar ok jarlar ok biskupar ok aðrir dýrir höfð- 
ingjar. Ok er þeira hjúskapr helgaðr með bæna- 
haldi ok alls konar prýði. 

Stóð þetta brúðlaup yfir mánuð með allri blíðu 
ok allra handa gleði. Ok at veizlunni liðinni váru 
höfðingjarnir virðulegum gjöfum út leystir, ok engi 
fór þaðan gjafalauss. 

Enn áðr höfðingjarnir riði á brott, biðr Valven 
Artus konung ljá til viku frest at hafa burtreið, ok 
(at) þeir fengi sitt lof, er mesta frægð vinna, ok 
riddarar prófi sik. Ok þessu játar konungr ok 
býðr öllum á þann kost. Mátti þar líta margan 
riddara vel búinn með góðum hestum ok gullofnum 
klæðum ok ágætum vápnum. Tókz þar sem snarp- 
asta atreið. Enn í öllum þeim mannfjölða fekkz 
engi líki Erex útan herra Valven; þeir váru jafnir 
á riddaraskap ; báru þeir nú frægð ok lof af kon- 
ungi ok dróttningu ok af öllum höfðingjum ok þar 
með af öllum almúganum. Enudiz með þessu þessi 
burtreið, at höfðingjarnir skiljaz með vináttu ok 
ferr hverr heim til síns ríkis. 


VII. Erex biðr konung ok dróttning gefa sér 
gott orlof heim til síns föður; því at hann hafði 
5 


48 EREX SAGA. . 
langan tíma í brott verit. Konungr ok dróttning 
veita honum þetta ok fá honum sæmilegt föruneyti 
ók skiljaz með mikilli virðingu ok vináttu.  Ríðr 
hann til borgar síns föður með sína unnustu; ok 
gengr konungr sjálfr móti sínum syni méð sinni 
hirð, ok leiða hann til hallar, ok var þar fyrir 
búin ágæt veizla. 

Síðan setz Erex um kyrt ok ann svá mikit 
sinni unnustu, at hann fyrirlætr alla gleði ok skemt- 
an ungra manna. Vel er hann virðr af öllum góð- 
um mönnum, enn þó fær hann nökkut ámæli fyrir 
sitt hóglífi; ok angrar þat hans frú mjök, er hon 
heyrir honum hallmælt. 

Ok einn morgin, er hon liggr í sæng hjá bónda 
sínum ok hon hyggr at hann sofi, talar hon lágt 
fyrir munni sér ok mælti: „Harmr er mér þat, 
herra minn, er þú fær mikit ámæli af þinni ást, 
er þú leggr á mik, ok þínu hóglífis.. Erex heyrði 
orð hennar ok sprettr upp þegar í stað, klæðir sik 
ok mælti til hennar: „Bú þik í stað með þínum 
hinum bezta búnaði, því at í dag skulum vit af 
þessari borg bæði ríða, ok eigi lengr vil ek þola 
ámæli fyrir mitt hóglífi af þeim landsmönnum:<. Hon 
iðraz nú orða sinna enn klæðiz þó með mikilli skyndi. 

Herra Erex tekr nú sín herklæði ok þeira 
hesta, söðlar þá ok setr á bak sína frú. Síðan 
gengr hann til síns föður ok segir honum sína ætl- 
an. Enn hann angrar mjök ok alla hirðina hans 
tiltekju, ok fá þó ekki at gort. Hleypr síðan Erex 
á sinn hest ok ríðr með sína unnustu út af staðn- 
um ok ekki manna með honum, því at hann heitr 
hverjum þeim manni bráðum dauða, er honum 
vildi fylgja, ok því þorði þat engi at góra. 

Hann ríðr nú á þá mörk, er Herviða heitir. 

þar lágu úti átta. spillvizkjar, er drápu menn ok, 
ræntu, fé; ok því eyddiz þar almannavegr, ok var 
þat mörgum mikit mein..,;: Brax..biðr nú sína frú 
ríða fyrir sár ok. óttaz ekki þat fuðr eða hverr. váði 
sem at hendi ferr, ok tala ekki við: sik. 

þau ríða nú;lengi um: skóginn, þar til er þau. 
ríða svá, at þau sjá einn kastala — ok þar úti fyrir 
þrír riddarar, allir sitjandi á góðum hestum, ok. 
skemta sér; ok veit Erex at þeir eru spillvirkjar. 
Ok er þeir er í kastalanum váru sá ferð hans, kalla 
þeir hátt á sína kompána ok segjaz sjá einn ridd- 
ara, vel búinn ok með honum fríða mey. þá mælti 
“ einn: „þat veit trúa míns, Segir hann, sat ek skal 
eiga hans frú; því at ek em yðvarr húsbóndi; því á 
ek fyrstr at kjósa af váru herfangi ÁAnnarr mælti: 
„Eik skal eiga hans sverða. Þriði mælti: „Ek skal 
eiga hans brynju. Hinn fjórði mælti: „Eik skal 
eiga hans skjöld ok spjóta. Hinn fimti mælti: „Ek 
skal eiga hans hjálm, merki ok gyrðile. Hinn sétti 
mælti: „Ek skal eiga öll klæði hans. Hinn sjaundi 
mælti: „Ek skal eiga hans hest ok söðulreiðia. Þá 
mælti hinn átti: „þér skiftið ójafnt við mik ok 
ranglega; ok með því at ek fæ ekki fé, þá skal ek 
eiga hans hægri hönd, fót ok lífit meða. Nú ríða 
þessir þrír fram at Erex, er búnir váru; enn hinir 
herklæðaz á meðan, er í kastalanum váru, ok búaz 
at veita lið sínum kompánum ef þarí. 

Nú sér Evida hvar þessir þrír riddarar ríða ok 
láta ófrýnlega. Hon minniz á þögn, er henni var 
boðin, enn má þó ekki annat fyrir ástar sakir við 
Erex enn snúa nú aftr ok segir honum; því at hon 
var langt fram undan í veginn. Fær hon óþökk af 
honum þar fyrir. Ok jafnskjótt er þeir finnaz, 
leggr einn þeira til hans í skjöldinn ok beit ekki á; 

enn lágit hljóp út: af ok niðr í völlirin! enn hann 


laut eftir. Erex sló hánn með sinni burtstöng svá 
fast á hálsinn at: augun' hrutu ór höfðinu, féll hann 
til jarðar í óvit, ok hestr hans trað hann uðir fót- 
um til bana.  Annarr 'höggr sínu sverði í skjöldinn 
svá fast, at festi í skildiium; 'Eréx snarar svá 
skjöldinn, at: hinum varð laust sverðit, ok slér hann 


svá fast með skjaldarröndinni át heilinn lá úti. 


Þþriði snýr undan, skýtr hann þann Í gegn um með 
spjóti; fell hann dauðr á jörð. Í þessu kómu at 
fimm þeira kompánar; tekz þar hin snarpasta orr- 
usta, ok lauk svá, at Erex feldi þá alla, enn varð 
lítt sárr. —Tekr hann vápn þeira ok hesta, ríðr 
með sína frú í kastalann, sefr þar um nóttina, ok 
var þar ekki manna fyrir. 


VIII. Um morgininn í ár ríðr Erex af kastal- 
anum ok læsir honum sterklega. Hefir hann það- 
an átta hesta klyfjaða með herfang, ok var þó 
meira eftir. —Ríðr hans frú fyrir, enn hann rekr 


hestana eftir, ok fara svá marga daga, enn liggja 


úti um nætr, unz þau koma í eina borg, er Pul- 
chra heitir. Þar réð fyrir Milon jarl. þar tekr 
Erex sér náttstað innan borgar hjá einum bónda. 
Allir undruðuz hennar fegrð. Þetta var sagt jarl- 
inum; hann gengr síðan til móts við Evida ok 
Erex ok fagnar þeim vel, enn þó kendi hann þau 
ekki. þó var hans auga hvergi útan á Evida ok 
eigi síðr hans hjarta, ok allr þóttig hann brenna 
fyrir ástar sakir, ok talar til hennar leynilega: 
„Heyr mik, hin fríðasta kona í allri veröldinni; þín 
fegrð sigrar alla veraldar prýði, ok lofaðr sé guð, er 
kann svá skapa fríða skepnu. Mitt hjarta stiknar 
alt fyrir þína fegrð; skaltu mín frú vera ok alla 





- 

hluti skipa í mínu ríki eftir þínum vilja. Hon 
segir: „Guð gæti þíú, jarl, þú ett ríkr höfðingi ok 
af gúði skipaðr at:hefja; hans kristni. ok refsa rang- 
látum, enn ek em bundin í helgum hjúskap, ok 
munt þú eigi vilja ræna 'skaparann  tveimr sálum 
senn ok kaupa þér ok mér helvíti. - Jarlinn svarar: 
sSvá fastlega er mér þetta í vilja komit, at ek 
missi eigi þenna kóst fyrir alt veraldar gull, ok ek 
skal þín fá enn“ þíris bónda höfuð láta af slá, þótt 
þar liggi guðs reiði á; ok ertu svá ær ok vitlaus, 
at þér þykkir betra at fylgja einum vallaára fátækj: 
um enn sitja í hásæti hjá mér ok stýra öllu mínu 
ríki með mére. Evida angrar nú mjök, ok tekr þó 
snjalt ráð ok skjótt ok mælti svá: „Herra“, segir 
hon, sek finn þinn vilja sruggan til mín; ok því 
vil ek þat gjarna gora, ef þér hlítið mínum ráðum: 
látið okkr hjón bæði sofa í friði í nótt, at ek sýn- 
umz eigi ráða honum bana, enn at morni gorið 
sem yðr líkar við hann; ok haldið yður orð við 
mik, ok fáið mér yðvart "innsigli. = Þessu játar 
jarlinn glaðlega ok ggrir svá; gengr síðan á brott 
með sínum mönnum. Enn þau fara til náða; ok 
þegar þau ganga í sæng, segir hon Erex alt þeira 
viðskraf ok sýnir honum innsigli jarlsins til jar- 
tegna. Ok jafnskjótt klæðiz hann, ok búaz þau á 
brott ok riðu út af staðnum ok gáfu bónda góðan 
hlaupara fyrir sinn greiðskap. 

Ok er jarlinn verðr þessa víss, herklæðiz hann 
skjótt ok hans ráðgjafi, er Bolvin hét, ok hundrað 
riddara, ok ríða hart eftir Erex, ok finna hann við 
einn skóg á sléttum völlum. Jarlinn ok ráðgjafinn 
váru lengst fram undan liðinu.  Evida segir Erex 
, eftirreiðina, ok fær hon óþökk af honum þar fyrir. 
Þó snýr hann aftr móti Bolvin ok leggr sínu spjóti 

í gegn um hana ok. kastar Honwa dauðum af hest- 
inum. Í því kemr aé. Milon jarl ok leggr í skjöld. 
inn Erex, svá at: rifnaði hinn ýzti hlutr brynjunnar 
í sundr, ok hefði Hrex danða af fengi, ef brynjan 
hefði eigi hlíft honum, ok varð henn þá mjök sárr. 
Hann haggr í sunds spjótskaftit fyrir jarlinum ok 
annat högg í hjálminn, svá at af sneið hjálminum 
þat, er nam, ok fylgði þar með hárit ok, hausfyll- 
an ok þar með eyrat, ok.sverðit kom niðr á öxlina 
ok sneið af þat, er tók, svá a4 jarlinn misti hönd. 
ina, ok fell bann við þetta í óvit af hestimum til 
jarðar. Erex forðar sér á skóginn, enn jarlsmenn 
koma þar at, er hann liggr, ok styrma nú sumir 
yfir honum, enn sumir ríða eftir Erex. Í því raka- 
ar jarlinn við ok kallar hári röddu, biðr angvan 
svá djarfan vera, at eftir honum ríði eða mein gari, 
ok talar svá: „Guð hefir réttum dómi yfir oss 
komit: ek vilda honum dauða fá, enn hans hinni 
vitru konu skömm ok skaða ofan á, enn þat er nú 
á mér niðr komit, er minn hinn æzti ráðgjafi er 
dauðr, enn ek sárr. Fari, sem guð vill, ok ráði 
(hann), hvárt ek fi lengr eða skemmr, enn at 
vísu skal þessa óhefnt af mér, ok skulu þau í friði 
fara fyrir mér. 

Snýr jarlinn aftr við allar enn Erex ríðr nú 
sinn veg þann dag um skóginn, ok taka þau nátt- 
stað Í einu rjóðri um kveldit, ok bindr (Erex) sár 
sitt. — Enn at morni riðu þau af skóginum fram 
hjá einum kastala. Af þeim kastala ríðr út einn 
riddari svá stórr ok þreklegr, at Erex þóttiz ong- 
van annan þvílíkan sét hafa. Hann hafði öll vápn 
gulli búin (ok þar) með vænt ess; hans söðulreiði 
var af purpura ok hans bliat, enn hans merki af 
baldrkinn, alt gullskotit. Hann ríðr hart at Erex 

ók talar til hans: „þú, riðdari<, segir hann, „fá 
mér þína hina fríðu unnustu, því at þat sómir vel, 
(at) hon skuli mín vera, ok hana vil ek gjarna fá 
ok þar lífit leggja á. Erex segir: „Ek em lítt til 
einvígis færr, enn fyrr vil ek berjaz enn láta mína 
unnustu; því at ek hefi réttara at mælaa.  Hefz 
hér upp hin snarpasta orrusta ok svá sterkleg at- 
reið, at þeir fara báðir aftr af hestunum ok koma 
standandi á jörð, ok bregða sínum sverðum; ok 
hgoggr hvárr til annars í ákafa, þar til er þeir eru 
svá móðir ok sárir, at þeir geta varla reitt sverð- 
in; ok um síðir standa þeir á knjánum. Ok gengr 
svá, at Evida grætr sárlega, er hon sér farar síns 
bónda, svá at hon liggr stundum í óviti af harmi. 

Nú biðr kastalamaðrinn hvíldar, ok fær hann 
þat, ok spyrr Erex at nafni. Enn hann segir, at 
hann skal fyrri segja sitt nafn; ok svá ggrir hann 
ok mælti: „Ek em konungr at löndum ok auðæf- 
um, svá at mér þjóna fjórir jarlar ok sjau greifar, 
ok mart annat stórmenni; enn nafn mitt er Guimar, 
ok em ek systurson Ilax konungs. Enn nú segið 
mér yðvart nafn. Enn allri fann ek betra riddara 
enn þik.  Erex segir nú sitt nfn, föður ok ætt. 
Ok nú kastar riddari Guimar sverðinu ok rennr á 
háls Erex ok fagnar honum blíðlega ok biðr af sér 
reiði ok býðr honum með sér alla kosti. Erex gefr 
honum upp sína reiði fyrir frændsemis sakir, ok 
ríða heim til kastalans, ok dválðiz þar hálfan mán- 
uð. Græðir Erex sár sín, ok gróa þau snart; ok 
þegar er honum er aftrbata, býz hann á brott, ok 
vill eigi föruneyti með sér hafa; enn Guimar frænda 
sínn biðr hann veita sér lið, ef þarf. Hann játar“ 
því gjarna, ok skiljaz með vináttu; harmar hann 
þat mjök, er hann vill engva menn með sér hafa. 

ór sínu ríki, þar er honn eigi þó margar torfærur 
um at Íara, | | 


IX. Nú ríðr Erex marga daga, þar il er hann 
kemr á einn eyðiskóg þykkvan ok víðan; taka þau 
sér þar náttstað í einu rjóðri. Ok um miðnætti 
heyra þau mikinn grát ok ill læti. Erex stendr upp 
ok tekr hest sinn ok ríðr eftir þeim látum, þar til 
er hann sér eina konu grátandi hlaupandi um skóg- 
inn; hon reif af sér klæðin ok þreif í sitt hár. 
Hann spyrr, hvat hon grætr. Hon svarar: „Ek var 
rík kona ok átta ek mér ágætan bónda; vit riðum á, 
þenna skóg með. tuttugu riddara ok mikilli gleði; 
enn at oss kómu tveir jötnar í gærkveld ok drápu 
alla riddara, enn tóku bónda minn harðlega ok 
börðu ok bundu á bak; enn ek kómumz undan; em 
ek nú fátæk ok aum ok vesul orðin, tóku þeir ok 
vára hesta ok klæði; eru þeir skamt heðan. Nú 
várkunnið mér minn harm, þótt þér fáið eigi meira. 
at gort;. því at ófært er við þá at eiga. Erex 
mælti: sGrát eigi, kona, ok bíð mín hér, enn at 
vísu skal ek þá finna ok freista, hvat ek fæ at gorta. 

Hann tekr Evida af baki, harmsfulla um ætlan 
síns bónda. Hann hleypir nú í brott í skóginn sem 
harðast. Ok brátt getr hann at líta, hvar tveir 
jötnar fara; ok rekr annarr þeira marga hesta 
klyfjaða af góðum vápnum ok dýrum klæðum; 
annarr ríðr miklu síðar ok hefir hest í togi; á hon- 
um var alnokkviðr maðr—-ok bundnar hendr á bak 
aftr, enn fætr niðr undir kvið, svá barðr ok víða 
lamðr, at héstrinn ok maðrinn flóði allr í blóði, ok 
víða runnu þá blóðlækir af honum, ok var hann nú 
svá nær kominn at bana. Erex snýr at þeim, er 
með manninn ferr, ok „mælti til hans: „Góði herrae, 

segir hann, slát lausan þann mann, er svá er hörmu- 
lega haldinn, ok haf þar fyrir mína vinátta<.  Jöt- 
uninn ltr til hans grimmlegá ok mælti: „Dragztu á 
brott, þú leiðr skálkr, ef þá vilt líf hafa, enn aldri 
frelsir þú manninn af mínum fundi. Erex mælti: 
„At vísu skal ek frelsa hann, ef ek máa. Jötuninn 
hló at honum ok mælti: „þú, fól, talar sem einn 
snápr; því at ekki hefir þú meira við mik at gora 
enn lamb við leóna. Erex heggr til jötunains með 
sínu sverði á öxlina ok sneið um þvert brjóstit ok 
út um síðuna annars vegar, ok steypir honum dauð- 
um af hestinum. Í þessu kemr at hans kompánn 
ok reiðir upp stóra járnklumbu ok slær til Erex; 
hann brá fyrir sik skildinum af öllu afli, ok lamðiz 
hann allr; enn höggit kom á háls hestinum, ok fell 
hann dauðr til jarðar. Enn Eirex hafði þykk mik- 
inn af högginu, þótt eigi kæmi glöggt á hann ó- 
mætti af, ok rasaði til jarðar. Þetta sér jötuninn 
ok reiðir upp kylfuna af öllu afli ok ætlar at slá 
hann í höfuðit, svá at heilinn liggi úti. Erex spratt 
á fætr ok hleypr aftr í millum fóta honum. þetta 
högg varð svá mikit, at járnkylfan sökk at höndum 
honum Í jörðina, ok laut hann mjök eftir högginu. 
Erex reiðir nú upp sverðit tveim höndum af öllu 
afli ok hoggr á hrygginn jötninum ok sníðr hann 
sundr í miðjunni. Síðan leysir hann hinn bundna 
riddara ok fréttir hann at nafni. Enn hann fellr 
fram til jarðar fyrir hans fótum ok þakkar honum 
fagrlega sína lausn ok lífgjöf ok mælti: „Nafn mitt 
er Kalviel; ek em ættaðr af Karinlisborg; mín unn- 
asta heitir Favida, dóttir Ubba jarls af Buderis- 
borg; enn ek em hertogi af Folkborg. Nú gef ek 
mik ok mína unnustu til ævinlegrar þjónustu þat 
alt at ggra, er þér bjóðið oss.  Erex mælti ok 

þakkar honum sitt boð; segiz eigi. þann þrælka, er { 
guð hefir frelst með sinni miskunn, enn bað hann Í 
ríða til Artus' konungs ok segja honum „sannendi. 
af sínum ferðum; enn hann játar því gjarna; tókt 
síðan hesta sína ok alt herfangit, er jötnarnir höfðu 
með fart, ok finna sínar unnustur. Varð þar 
íagnafundr mikill með þeim; skilja síðan með vin- Í 
áttu, ok ríðr Kalvil til hirðar Artus' konungs ok % | 
segir frá ferðum Erex. Ok varð konungr glaðr 
við þessa sögu ok svá hans hirð, ok fagna hans 
undarlegum röskleik. 


X. Frá Erex er þat at segja, at hann ríðr lengi 
um skóginn ok hans unnasta, ok hafa ongva fæðu 
útan aldin af viðum. Ok einn dag heyra þau ógur- 
leg læti; því næst sá þau, hvar einn flugdreki flýgr 
ok hefir einn mann í sér alvápnaðan ok hefir sólgiti 
hann meir enn í beltisstað. Hann lifði enn. Drek- 
anum varð maðrinn þungr, ok flaug lágt. 

Erex harmar nú dauða dýrðlegs. drengs ok 
heitr af öllu hjarta á guð sér til hjálpar enn mann- 
inum til lífs; ríðr síðan fram at honum með gr- 
uggu hjarta, vill heldr missa sitt líf enn leita eigi. 
við at hjálpa þeim manni, ok heggr á bæxl drek- 
anum, Svá at hann kiknaði. Við þetta högg lætr 
hann upp manninn ok vendir sér at Erex, ok hleypr 
nú at honum með gapanda munni. Erex hleypr. 
at baki hestinum ok leggr sínu spjóti í munn drek- }. 
ans af öllu afli til hjartans, ok fell hann dauðr á {4 
ess Erex, ok fekk þat þegar bana. 

Nú gengr Erex at þeim manni, er á vellinum * 
lá í óviti, ok hans frú Evida, ok leita þau honum , 
lífs, sem þau megu. Ok er hann raknar við, í 
þakkar hann þeim hjartanlega sína lífgjöf. Þá 

. spyrja þau hann at nafni. Hann svarar: „Ek heiti 


Plato, Vigdæiborgar hertogi, systursonr herra Vaál- 


„vens af Ártus' garði. Enn þessi dreki tólt mik í 
í morgin sofanda af mínum skildi; ok er mín frú ok 


hirðsveinar skamt á brott heðan leitandi mín. Nú 
gef ek mitt ríki ok mik í þitt valda Nú þakkat 
Erex guði, er hann hefir frelst svá góðan riddara; 
því at gorla kennir hvárr þeira annan, ok varð þar 
fagnaðarfundr með þeim. Ok skjótt koma þar 
menn Plato ok hans unnasta, sorgmóð af hans 
brotthvarfi, ok ætlaði hann dauðan. Ok er þau 
sá hann frelstan ok fundu hann lífs vera ok vita, 
hversu at hefir borit, verða þau fegnari enn. frá 
megi segja, fallandi til fóta Erex, þakkandi honum 
mikillega þenna sigr ok mildiverk, bjóðandi honum 
sína fylgð ok þjónustu. Enn hann neitti því skjótt 
ok biðr þau fara til Artus' konungs ok segja hon- 
um, hvat til tíðénda hefir borit í þessari ferð. Enn 
þau gora svá, ok þó nauðig; skilja svá við hann 
át sinni. 

Enn Erex ríðr um skóginn með sína unnustu 
langa hríð, unz hann sér, hvar ríða sjau menn al- 
vápnaðir; reka þeir marga hesta klyfjaða af dýrum 
gripum til eins kastala, er skamt stóð þaðan, ok 
þar á fjóra, riðdara bundna ok sára ok fjórar jung- 
frúr harla vænar.  Ök þeir sjá, hvar Erex ríðr, 


- ok þegar snúa þrír at honum, enn fjórir ríða til 


kastalans at geyma herfangit. Sá, er fyrir þeim 
var, kallar hári röddu: „þú, riddari, segir hann, 
sríðr sem fól í hendr oss öllum. Enn ef þú vilt líf 
hafa, þá fá oss vápn þín ok klæði, hest ok unn- 
ustu, enn gakk í línklæðum einum — ef þú vilt líf 
hafa— ok berfættr, ok þakka oss ævinlega lffgjöfa. 
Erex svarar: „þessir eru ójafnir kostir; ok dýrt 
6 

skulu þér mitt líf áðr kaupa enn þér fáit þata. . Nú 
ríðr (Erex) at þeim ok leggr sínu spjóti fyrir brjóst 
einum þeira ok hrindr honum dauðum af hestinum. 
Enn til annars hoggr hann sinni hogni hendi ok 
sneið hjálminn, svá at heilinn lá á jörðinni. Enn 
hinn þriði sngri undan við fall sinna félaga, ok fær 
skjótan dauða, því at Erex hoggr á hans bak, svá 
at hann tók sundr í miðju. Í því kómu at honum 
fjórir, ok riðu allir senn at Erex; ok var höfðingi 
þeira verri einn viðreignar enn hinir allir Fær 
Erex nú mörg sár ok stór, ok svá rifna upp hin 
fornu sár. Enn svá lýkr, at Erex fellir þá alla; 
enda er hann þá mjök yfirkominn af sárum ok 
mæði. Ok þó ríðr hann skjótlega þangat, er hinir 
bundnu váru, ok leysir þá; spyrr þá síðan at nafni. 
Enn sá segir, er fyrir þeim var: „Ek heiti Juben 
hertogi af Freiheimi; enn þessir eru þrír mínir 
bræðr, Perant ok Jodim ok Malides, hertogar af 
Manaheimi; eru þessar várar unnustur. Enn vér 
fréttum til þessara illvirkja ok hugðum at freista 
með várri frægð, enn viljum þér nú gjarna þjónaa. 
Erex mælti: „Þér, góðir herrar, segir hann, „farið 
í guðs friði fyrir góð boð, enn yðra, þjónustu vil ek 
ekki hafa. Enn ef þér vilið mér nökkut (til sæmð- 
ar) gera, þá fari þér skjótt ok segið Artus konungi 
at Erex Ilax son hefir yðr frelste. Enn þeira for- 
Ingi játar því gjarna ok biðr hann af baki at stíga 
ok binda sár sín ok hvílaz þar hjá þeim um stund: 
enn hann vill þat eigi ok snýr á skóginn með 
Evida; þeir vilja þá fylgja honum, enn hann fyrir- 
býðr þeim þat; ok snúa þeir aftr í kastalann ok 
binda sár sín ok dveljaz þar OR nætr ok 
ríða pan á Ártus' fund. 

XI. Þat er at segja frá Erex ok hans frú, (at) 
þau ríða fram á skóginn á græna völlu; þá sækir 
hann svá fast blóðrás, at hann fellr af sínum hesti. 
Einn þat óvit var svá lengi, at Evida ætlar hann 
dauðan ok aumkar sik alla vega ok grætr sárlega 
ok leggz á líkamann ofan ok mælti þessum orð- 
um: „Vesul em ek orðin af dauða bónda mins, 
ok þess annars, at með minni tungu kom ék honum 
á þessa ferð, er ek þagða eigi yfir ranglegu ámæli 
vándra manna. Eða hversu má ek hHfa við harm 
eftir þvílíkan bónda? Því mun ek fá mér skjótan 
dauða með hans sverði. Hon bregðr þá sverðinu 
með hörmulegum gráti, svá at langt mátti heyra, 
ok vildi reisa -þat á hjöltin; enn þat. var svá þungt, 
at hon gat varla af jörðu lyft; og jafnan er hon 
skeindi fingrna, „þá kipti hon at sér hendinni; ok 
þá ætlar hon at fallaz á eggjarnar. 

Ok er hon var at þessu starfi, kom at henni 
ríðandi með mikinn flokk manna einn jarl, er Pla- 
ciðus hét, ok firrir hana þessum váða, ok tölðu þat 
óráð, at hon týndi bæði lífi ok sálu, ok missa þar 
fyrir himnaríki. Jarlinn segir, at hennar fegrð ok 
kurteisi megi skjótt fá henni fremra bónda; enn 
hon fyrirlítr öll hans ráð. Jarlinn býðr sínum 
mönnum at til búa barar í skóginum. Ok er þat 
var gort, er líkit heim borit til hallar ok virðulega 
um búit. " 

Jarlinn setr Evida í kné sér ok er fúss við hana 
at tala ok býðr henni sik at eiga ok alt sitt ríki; 
enn þó veit hann eigi hennar nafn. „Enn hon 
neitar þessum kosti þverlega. Jarlinn þykkiz eldi 
ausinn, er hann skal eigi þegar við hana eiga sam- 
ræði, ok biðr nú sinn hirðprest púsa þau saman. 
Enn hann segir: „þat eru guðs lög eigi, Benna hon 

gefi leyfi til. Enn þat fekkz eigi af henni. Jarl- 
inn birtir nú eigi at síðr mikla ást til hennar, ok 
lætr eigi at síðr bjóða mönnum til veiglu. Ok eru 
borð upp tekin ok skipuð höllin af hirð jarls ok 
borgarmönnum. Hann lætr fram fyrir Evidam gull 
ok gorsemar ok alls konar dýrgripi, ok blíðkar hana 
sem hann má alla vega. Enn hon kastar öllu ok 
neitar ok segir hann aldri skulu verða sinn bónda. 
Jarlinn reiddiz nú ok slær hana pústr ok biðr hana 
eta með sínum bónda. Hon grætr sárlega; enn 
hirðinni líkar illa tiltæki jarlsins, ok verðr af þessu 
mikit hark í höllinni. | 

Ok þessu næst tekr Erex at vitkaz ok lítr 
brátt Evidam ok skilr brátt, hvat fram ferr; líkar 
nú illa ok hleypr af börunum ok bregðr sverði ok 
hgggr til jarlsins í höfuðit, svá at heilinn lá á jörð- 
unni. Af þessu verki kemr svá mikill ótti yfir 
hirðina alla, at hverr hleypr út af höllinni, sem 
mest má, svá mælandi: „>Skundum undan, sem 
mest megum vér, því at fjándinn er í líkinu ok 
hefir drepit jarlinn.  Górðu nú svá allir ok fálu 
sik, hverr sem einn. 

Enn Erex ok hans frú búaz af höllinni, sína 
hesta í garðinum skjótt finnandi, stíga á bak ok 
ríða í brott af borginni; ríða skyndilega allan þann 
dag ok nóttina með, þar til er þau taka sér nátt- 
stað á einum fögrum velli við einn brunn vænan. 
Ok bindr Evida um sár Erex, ok sofa síðan til 
dags; ok taka síðan hesta sína ok ríða til eins 
kastala, ok dvölðu(2) þar þrjár nætr ok hvíla sik. 
Þaðan ríða þau langan veg. 

Ok einn dag sér Erex, hvar ríðr einn riððari, 
ok kennir, at þar er þá kominn Kæi, ræðismaðr 
Artus' konungs. Enn hann kennir éigi Erex, ok 

þar þegar. er þeir finnaz, býðr hann Erex burtreið. 
Enn þótt hann væri mjök sárr, þá vill hann þó. 
eigi neita. Ok. í hinni fyrstu atreið fellir hann 
Kæa ræðismann af baki ok tekr hest hans ok hefir 
með sér. Ok þá kennir hann Erex at vápnabún- 
aði, ok biðr Erex gefa sér hest sinn; ok fekkz eigi 
þat íyrr, enn hann sagði, at Valven ætti þann 
hest; ok skilðuz með því at sinni. 


XII. Nú er at segja frá Erex ok hans frú, at 
þau ríða leið sína ok taka sér náttstað í einu 
rjóðri. Hann ómætti þá fast, ok talar þá til 
Evida þessum orðum: „Í mörgum þrautum höfum 
vit um hríð verit, ok hefir guð ór öllum vel leyst; 
enn nú hefi ek reynt af þér sanna ást, dygð ok 
trúfesti. Er nú ok meiri ván, er skjótr verði 
skilnaðr okkarr, því at fast angra mig stór sár ok 
langt matleysie. Ok þessu næst fellr hann í óvit. 

Evida grætr nú sárlega. Ok í þessu bili kemr 
at ríðandi Guimar konungr með marga riddara, ok 
kennir skjótt Erex ok Evidam, ok huggar hana 
skjótt, enn lætr Erex í hægjan vagn ok flytr hann 
heim í sína borg—því at hon var skamt þaðan, — 
ok fær honum til lækningar systur sína, er Godilna 
hét; því at hon gat alt heilt grætt. Ok hressig 
hann skjótt ok er þar í góðum fagnaði. 

Ok er hann er heill orðinn sinna sára, biðr 
hann konung orlofs ok fær þat með því, at hann 
sjálfr vill fylgja honum; ok þat þiggr Erex.  Gui- 
mar konungr gefr Erex þrjá tigu riddara alvápn- 
aðra til fylgðar ok gott ess, komit af Lombardi 
ok keypt fyrir tuttugu merkr gulls. Ok hann gaf 
Evida góðan gangara með gyldum söðli — ok víða 
settan gimsteinum, enn beisl ok ístöð með gull 

ger. með svá mik(l)um hagleik, at á söðulboganum 
váru skrifuð öll. stórmerki Trojumanna, enn sgöðul-. 
klæðin af hvítum purpura, víða gullsett. Þetta. 
smíði var með svá miklum hagleik, at hinn fljót- 
asti ok hinn bezti höfuðsmiðr í öllu Bretlandi gat 
þat eigi fullgort á sjau árum. þar með fylgði 
kvenmannsbúningr eigi minna verðr enn sex tiga. 
marka gulls. *Riðu síðan út af borginni öll samt 
með mikilli gleði til einnar ágætrar borgar margra 
dagleiða þaðan. Þar réð fyrir Estuen konungr. Sú 
borg var sterklega bygð; hon hét Bardiga. Nú 
vill Guimar konungr ekki þar koma; enn Erex 
spyrr, hvat því veldr; enn hann segir: „Í þessari 
borg er sá staðr, er heitir Hirðar-fagnaðr, ok hann 
hefir mörgum góðum riddara orðit ófagnaðr; því 
at margr hefir forvitnaz, hvat þar bygði í, ok hefir 
engi aftr komit innan hinna næstu sjau ára, sá er 
farit hefir, þó at allröskr riddari verit hafi. Enn 
þetta er eitt pláz af borginni ok sterklega múrat. 
Ek óttumz, at þú vilir þar koma, ef vit ríðum í 
borginaa. Erex segir: „Svá frægt er. þetta nafn, at 
ek verð fyrir víst þar at koma í borgina; eða 
hvat veit sá, er enskis freistar a? 


XIII. Nú ríða þeir í borgina ok konungsgarð- 
inn; ok er þeim þar vel fagnat, ok sjálfr Essuen 
konungr gengr í móti þeim ok leiðir þá til sinnar 
hallar ok ggrir þeim ágæta veizlu. Nú spyrr Erex, 
hvar sá staðr er, er Hirðar-fagnaðr heitir, ok segir 
þat sitt erendi þangat, at reyna sik þar, ef nökkut 
mætti til frægðar verða; ok biðr hann orlofs, ok 
þvkkir sér ósæmð í, ef synjat er. Konungr svarar 
svá: „Ek vil yðr því eigi leynaa, segir hann, at 
þessi beiðsla hefir mörgum manni at skaða orðit, 

svá at. á þessum sjau árum hafa allir líit mist; ok 
þar vil:ek gefa yðr til hálft mitt ríki, at þér komið 
aldri. í þann stað. Enn ef yðra ferð hefta hvárki 
gjafar né ummæli, þá ggrið sem yðr líkara. Erex 
þakkar konunginum sitt boð,-enn segiz at vísu vita 
vilja, hvat byggir þann stað. Nú hryggviz kon- 
ungrinn ok mest Evida, ok gefz upp gleðin; ok 
Íara menn til náða. 

Enn um morgininn „þegar vápnaz Erex ok 
hleypr á sinn hest; enn konungrinn ok öll hirðin 
fylgja honum til þess staðar, er hann forvitnaði 
um, ok skiljaz þar við hann með mikilli áhyggju, 
ok báðu guð honum miskunnar. 

Um þenna stað var einn múrr ok eitt port 
með sterkri járnhurð, ok var hon eigi læst, því at 
hana geymði einn dvergr, ok lét upp fyrir þeim, er 
inn vildu. Útan á múrum váru margar stengr ok 
þar á mannahöfuð, með þeim smyrslum, at aldri 
máttu fúna; þar máttu margir líta sinn ástvin. Nú 
ríðr Erex inn um þetta port ok hans frú. þar 
var fagr völlr; þar lá margr skjöldr brotinn, 
mörg brynja slitin. þau riðu at einum grasgarði 
mjök fríðum; í honum stóð eitt tjald alt gullskotit 
með eximo; í því var ein sæng af brendu silfri 
gor með ágætum búnaði; í henni sat ein kona svá 
fögr, at Erex þóttiz ongva fegri sét hafa útan Evi- 
dam. þau nema staðar við þessa sýn. Í þessu 
kemr at þeim ríðandi einn riddari sterklegr ok al- 
vápnaðr á einu essi, ok hefr svá sína ræðu til 
Erex með illyrðum svá segjandi: „Hverr ertu, hinn 
heimski ok hinn djarfi, er á brott ætlar at stela. 
minni eigu ok unnustu? Margr hefir hingat sótt 
dauða ok ilt erendi, ok svá skalt þús. Erex segir: 
„Hvat skulu slík stóryrði? Því.at karlmenn skulu. 


64 EREX SAGA. 


með vápnum vegaz, enn ekki með illyrðum. Ok 
ef þik fýsir ilt at leika, þá skaltu slíkt í móti hafaa. 

Nú tekz þar hin harðasta atreið, ok brýtr 
hvárr sína burtstöng á öðrum, enn hvárrgi gekk ór 
söðli fyrir öðrum. Síðan hlaupa þeir af sínum 
hestum ok berjaz með sínum sverðum; ok gefr 
hvárr öðrum stór slög, ok báðir eru þeir svá móðir 
ok sárir, at varla orka þeir at standa uppi. Enn 
svá lýkr með þeim, at sá fell, er fangit bauð, ok 
biðr griða, ok fær þat. 

Erex spyrr hann at nafni, enn hann segir: 
„Malbanaring er mitt nafn. Ek var lengi með hin- 
um frægja llax konungi. Enn þessa jungfrú nam 
ek á brott frá föður sínum; þó með hennar vilja; 
trúlofaði ek henni hina fyrstu bæn at veita, enn 
hon bað mik í þenna stað at fara ok hér vera ok 
aldri við hana skilja fyrr, enn ek yrða sigraðr af 
einum riðdara; enn hon ætlaði þat aldri verða 
mundu. Enn hennar faðir er Tracon jarl af Arns- 
borg, ríkr ok mikill kappi. Ok því gorði hon svá, 
at henni þótti Ósæmð í, at menn vissi, at hon ætti 
einn riddara, enn óttaðiz, at hennar faðir mundi 
mik með miklu fjölmenni vinna, ef hann vissi, hvar 
ek væra. Nú ggrið svá vel ok segið mér yðvart 
nafn, at ek mega vita, hverr mik hefir sigrata. 
Erex segir nú sitt nafn ok síns föður; ok ggrla 
kennir hann Malbanaring. Verðr þar mikill fagn- 
aðarfundr, því at Evida kennir hér sína frændkonu, 
er Elena hét; váru þær bræðra dætr. Ríða síðan 
öll saman á brott þaðan í konungsgarðinn. Ok 
verðr þar af þeira tilkómu mikil gleði, fyrst kon- 
unginum ok síðan öllum út í frá. Lofa allir Eirex 
fyrir sína hreysti ok KONAR 

XIV. Essugn konungr leiðir þá virðulega af garði 
ok þakkar Erex honum gott. yfirlæti. Ok eftir tíu 
daga liðna koma þau til kastalans Kardigan. þar 
var Artus konungr ok hans dróttning. Konungr- 
inn sjálfr gengr í móti honum fagnandi með mikilli 
blíðu, svá ok Guimari konungi ok öllu þeira föru- 
neyti, leiðandi þá til hallar, skipandi hit næsta sér 
í hásæti,—enn Evidam hjá dróttningu ok hina fríðu 
Elenam, hennar frændkonu, — spyrjandi Erex tíð- 
enda af sérhverjum hans ferðum, þótt hann vissi 
mörg hans afreksverk áðr. Enn Erex sagði honum 
greinilega, alt, hvat yfir hann hafði gengit.  Kon- 
ungi þótti mikit um hans hreysti, ok lofar öll hirðin 
hans hraustleika.. 

Þá gengr fram fyrir konunginn Malbanaring 
ok fellr til fóta konunginum, segjandi honum sína 
ævisögu, gefandi sik allan á hans vald, biðjandi 
sér miskunnar, ok fær þat fyrir bænarstað Erex. 
Goriz hann nú konungs maðr ok fær skjótt mikit 
metorð fyrir sína hreysti; því at hann prófaðiz, 
sem var, hinn beæti riddari í öllum mannraunun. 

Artus konungr talar þá til Erex: „þér, herra 
Erexc, segir hann, „hafið reynt yðr í mörgum 
mannraunum, ok hefir guð ór öllum vel leyst. Nú 
er þat mitt ráð, at þér léttið þessari ónáð ok takið 
nú hvíld ok frelsi, því at ek kann at segja yðr, 
at Ilax konungr, faðir yðvarr, er andaðr, ok stendr 
hans ríki geymslulaust undir margskonar háska ok 
ófriði. Vil ek, at þér ríðið fyrst heim ok frelsið 
yðvart ríki ok hatið þar til várn styrk, enn komið 
til mín at jólum með erkibyskup yðvars ríkis ok 
öðrum höfðingjum ok takið hér vígslur.  KErex 
þakkar honum vel sín heilræði ok frábæran vinskap, 
er hann hafði honum sýnt, ok játar svá at gora, 

sem hann beiddi. Ok eftir liðinn tíma tekr hann 
orlof af konungi ok dróttningu. Reið hann heim í 
ríki sitt, friðandði þat ok frelsandi, enn at jólum 
öllum höfðingjum síns lands til sín stefnandi, síðan 
sína ferð til Artus' konungs byrjandi, jóladaginn 
hinn fyrsta eftir konungs boði með miklu fjölmenni 
þar komandi, þar miklum fagnaði af konungi ok 
dróttningu motandi. 

Var síðan þar öllum fyrir búin ágæt veizla. 
Váru þar fyrir konungar ok hertogar, jarlar ok 
barónar, greifar ok riddarar með mörgum þúsund- 
um liðsfjölða. Ok leið svá hinn fyrsti jóladagr 
með mikinn prís ok þessa heims gleði. Annan 
dag jóla var Erex til konungs vígðr af sjau erki- 
byskupum ok þrettán lýðbyskupum, er studdu 
þessa vígslu; svá ok var vígð Evida. Artus kon- 
ungr gaf Erex kórónu af gulli gorva í vígslunni, 
dýrlegum gimsteinum setta, setjandi hana á hans 
höfuð; hon var eigi minna verði keypt í Africa 
enn þrimr tigum marka gulls. Enn Evida gaf hann 
dýrlega skikkju; þar váru á skr(i)faðar allar höfuð- 
hstir; hon var öll skínandi ok svá dýr, at engi 
kaupmaðr kunni hana at meta; hon var ofin níu 
rastir í jörð niðr af fjórum álfkonum í jarðhúsi, 
þar er aldri kom dagsljós. 

Ok at lyktuðum tíðum váru þau heim leidd 
til hallar með sæmóð. Ok síðan var til borðs 
gengit ok skipat höfðingjum í hásæti í tólf hallir, 
—ok engi af þeim minna háttar enn konungar ok 
erkibyskupar, hertogar ok lýðbyskupar, barónar ok 
greifar; enn riddaraliði ok öðru fólki váru skipuð 
önnur herbergi ok um grasgarða, er í váru skipaðir 
borginni; ok þó varð at reisa tjöld því fólki, er 
eigi tók borgin við, ok váru þat margar þúsundir. 

Ok þar af má marka, hversu mart fólk þar var 
saman komit, at þar váru sex þúsundir þjónustu- 
manna. Var nú alt til skemtanar haft, þat er 
menn mátti gleðja; ok stóð sú veizla yfir mánuð. 
Síðan váru höfðingjar út leystir með dýrðlegum 
gjöfum, ok þakka allir Artus konungi ok dróttningu 
ok hinum unga Erex ok frú Evida dýrðlega veizlu 
ok ríða heim til sinna ríkja. 

Erex konungr ok Evida. dróttning skilja við 
Artus konung ok hans dróttning með miklum vin- 
skap, ok helz hann, meðan þau lifðu. Síðan riðu 
þau heim í sitt ríki, ok stýrðu því með sæmð ok 
heiðri ok fullum friði. þau gátu tvá sonu; hét 
annarr eftir föður Evidæ, enn annarr Ilax eftir 
föður Erex; urðu þeir báðir konungar ok afburðar- 
menn ok líkir föður sínum at hreysti ok riddara- 
skap ok tóku ríki eftir föður sinn. 

Lýkr hér þessari sögu af hinum ágæta Erex 
konungi ok hans frú hinni vænu Evida. 

Ta skilnings-auka lesöndum Ingvars sögu 
víðförla skal þessa getið: 

Bls. 19., 28.: sáu þeir langt frá sér sem 
hálft tungl stæði á jörðu. Hér virðist bent 
til þess, að þá sé komið í lönd Tyrkja, því að 
"Tyrkir hafa hálft tungl fyrir þjóðmerki, svo sem 
kunnugt er. 

Bls. 14., 19.: Héliopolis hét að fornu borg 
ein í Sýrlandi = Bálbeck. 

Bls. 26.: Dýr það, sem hér er lýst, er auð- 
sjáanlega fél; því að það hefir lengi tíðkast að. 
láta fíla bera hús. 

